text:
6 E vosa tale vei au o Jiova:2 “O iko na luve ni tamata, mo rai ina veiulunivanua e Isireli mo parofisaitaka kina na ka ca.3 Mo kaya, ‘O kemuni na veiulunivanua e Isireli, moni rogoca na nona vosa na Turaga Cecere Duadua o Jiova: Qo na ka e kaya na Turaga Cecere Duadua o Jiova ina veiulunivanua, ina veidelana, ina uciwai lalai, kei na buca: “Raica! au na kauta yani vei kemuni na iseleiwau, au na vakarusa na nomuni vanua cecere.4 Ena vakarusai na nomuni icabocabonisoro, ena vorolaki na nomuni itutu ni ka boivinaka,+ au na kolotaki ira na nomuni era vakamatei e matadra na nomuni matakau vakasisila.*+5 Au na kolotaka na yagodra mate na Isireli e matadra na nodra matakau vakasisila, au na ceburaka wavoki na suimuni ena nomuni icabocabonisoro.+6 Ena vanua kece oni vakaitikotiko kina ena rusa na koro,+ ena rusa na nomuni vanua cecere, ena lala.+ Ena basu na nomuni icabocabonisoro, ena vorovorolaki, ena vakarusai na nomuni matakau vakasisila, ena tatalaki na nomuni itutu ni ka boivinaka, ena vakarusai vakadua na nomuni cakacaka.7 Era na bale ena kemuni maliwa o ira na vakamatei,+ oni na qai kila ni o yau o Jiova.+8 “‘“Ia au na vakabula eso, ni so vei kemuni ena drovaka na nodra iseleiwau na veimatanitu ena gauna oni vakasavi kina ina veivanua.+9 Era na nanumi au o ira na dro bula vei kemuni ena veimatanitu era kau vakavesu kina.+ Era na kila ni rarawataka na lomaqu na tawayalodina* ni lomadra e gole tani vei au,+ kei na matadra e garova me muria na nodra matakau vakasisila.+ Era na maduataka era na cata na ka ca kece kei na ka vakasevaki era vakayacora.+10 Era na qai kila ni o yau o Jiova, ena sega ni ka wale na noqu tukuna meu kauta yani vei ira na ka ca qo.”’+11 “Qo na ka e kaya na Turaga Cecere Duadua o Jiova: ‘Mo vakasausau e ligamu mo vakabutubutu e yavamu, mo rarawataka na ka ca kece kei na ka vakasevaki era vakayacora na vuvale ni Isireli, nira na bale ena iseleiwau, ena leqa ni kakana, kei na matedewa.+12 O koya e tiko vakayawa ena mate ena matedewa, o koya e tiko voleka ena bale ena iseleiwau, ia o koya e dro bula mai kina ena mate ena leqa ni kakana; au na qai cudruvi ira vakalevu.+13 Oni na kila ni o yau o Jiova,+ nira davo maliwai ira na nodra matakau vakasisila o ira na vakamatei, era wavokita na nodra icabocabonisoro+ ena veidelana kece, ena dela ni veiulunivanua kece, ena ruku ni vunikau bulabula kece, ena ruku ni tabanikau lelevu, na vanua era cabora kina na isoro boivinaka mera vakamarautaka na nodra matakau vakasisila kece.+14 Au na dodoka vei ira na ligaqu, au na vakalala na vanua, ena laladidi sara ga na nodra itikotiko kece ni vakatauvatani kei na vanua talasiga volekati Tipila. Era na qai kila ni o yau o Jiova.’”
iVakamacala e ra
^ Kena vosa vakaIperiu e rairai veiwekani kei na dua na vosa ni “denimanumanu,” e vosa ni veibeci.


c: text/html

text:
LESONI 22
Na Cava e Dau Caka ena Valenivolavola ni Tabana?
E duidui na tabana era veiqaravi kina na lewe ni vuvale e Peceli mera tokona kina na cakacaka vakavunau ena dua se vica na matanitu. Era na rairai veiqaravi eso ena timi ni vakadewa, tabaki ni mekesini, vakarautaki ni ivola kei na kena vakau, vakarautaki ni vidio kei na ka e rogoci, se so tale na ka e vauca na yalava.
Qarava na cakacaka na Komiti ni Tabana. E tataunaka na iLawalawa Dauvakatulewa na cicivaki ni valenivolavola ni tabana ina Komiti ni Tabana, eratou lewena e tolu se sivia na qase eratou rawata na kena ivakatagedegede. Eratou na dau vakaraitaka ina iLawalawa Dauvakatulewa na ripote ni toso ni cakacaka ena vanua eratou veiqaravi kina kei na leqa e sotavi tiko. Qori ena vukei ratou na iLawalawa Dauvakatulewa me ratou raica se usutu cava me na vakarautaki ena ivola, soqoni, kei na soqo lelevu tale eso. Na iLawalawa Dauvakatulewa e dau lesia eso mera ivakatawa ni dua na iwase kei vuravura. O ira qori era lai sikova na veivalenivolavola ni tabana, mera dusimaki ira tale ga na Komiti ni Tabana ena itavi era qarava. (Vosa Vakaibalebale 11:14) E dau vakarautaki e dua na porokaramu lavotaki e okati kina na nona ivunau na mata mai na valenivolavola liu, me uqeti ira ena vanua qori.
Era tokoni na ivavakoso. Era tiko ena valenivolavola ni tabana na tagane matua era lesi mera vakadonuya na tauyavu ni ivavakoso vou. Era dusimaka tale ga nodra cakacaka na painia, daukaulotu, kei na ivakatawa ni tabacakacaka era veiqaravi ena yalava e qarava na valenivolavola ni tabana. Era tuvanaka tale ga na soqo ni tabacakacaka, soqo ni veiwasewase, tara ni Vale ni Soqoni vou kei na kena vakau na ivola ina veivavakoso. Na itavi kece e qaravi ena valenivolavola ni tabana e vukea me tuvanaki vinaka kina na cakacaka vakavunau.—1 Korinica 14:33, 40.
-
Era tokoni ira vakacava na iLawalawa Dauvakatulewa na Komiti ni Tabana?
-
Na cakacaka cava e qaravi ena valenivolavola ni tabana?

robotstxt: allowed

filter: keep


text: 6 Kemuni na gone, ni talairawarawa vei ira nomuni itubutubu+ me vaka na loma ni Kalou, ni dodonu qo.2 “Mo rokovi tamamu kei tinamu”+ qo na imatai ni ivakaro e salavata kei na vosa ni yalayala:3 “O na vinaka kina, o na bula balavu tale ga e vuravura.”4 Kemuni na tama, ni kua ni dau vakacudrui ira na luvemuni,+ ni tuberi ira tiko ga ena ivakavuvuli+ kei na ivakasala* i Jiova.*+5 Kemuni na bobula, ni talairawarawa vei ira na nomuni iliuliu vakatamata+ ena veidokai e vu dina mai lomamuni, me vaka nomuni doka na Karisito,6 moni kua ni vakataki ira na dau tabetabe,*+ ia moni bobula i Karisito ena nomuni cakava na loma ni Kalou ena lomamuni taucoko kei na nomuni vinaka taucoko.+7 Moni dauveiqaravi vinaka, me vaka ni oni cakava tiko vei Jiova,*+ sega ni tamata,8 ni oni kila ni ka vinaka kece e cakava e dua, ena sauma vua o Jiova,*+ se bobula se tamata galala.9 Kemuni tale ga na nodra iliuliu na bobula, ni cakava tiko ga na ka kece qori vei ira na nomuni bobula, ni muduka mada nomuni veivakarerei, ni oni kila ni tiko mai lomalagi na nomuni iLiuliu e nodra tale ga,+ qai sega ni dau veivakaduiduitaki o koya.10 Kena itinitini, au uqeti kemuni moni vakaukauataki tiko ga+ ena nona cecere na Turaga kei na nona qaqa.11 Ni vakaiyaragi ena iyaragi+ kece ni Kalou moni vorata kina na ivadi qaseqase ni Tevoro,12 nida sega ni veivala*+ wale ga kei ira na vakalewe ra qai vakadra, ia eda veivala kei ira na veimatanitu, o ira na iliuliu, o ira na lewa tu na vuravura butobuto qo kei ira na yalo ca tawarairai+ ena veiyasana vakalomalagi.13 Ena vuku ni tikina qo, moni vakaiyaragi ena iyaragi kece ni Kalou,+ moni kua kina ni yavalati ena siga ca. Ni oni sa vakayacora kece vakavinaka, moni tudei tiko ga.14 O koya gona moni tudei, me ivau ni tolomuni na ka dina,+ me isasabai ni seremuni na yalododonu,+15 me qai tu vakarau ni vakaivava na yavamuni ena itukutuku vinaka ni vakacegu.+16 Ia na kena e bibi duadua, moni taura na isasabai levu ni vakabauta,+ moni bokoca kina na gasau waqa kece i koya na vunica.+17 Moni taura tale ga na isala ni bula,+ kei na iseleiwau ni yalo tabu, ya na vosa ni Kalou,+18 ena gauna vata qori moni dau kerea na veidusimaki ni yalo tabu+ ena ituvaki kece ga oni cabora kina na veimataqali masu+ kei na kerekere. O koya gona, moni yadra tiko ga moni qai dau masulaki ira na yalosavasava kece.19 Moni masulaki yau tale ga, me soli kina vei au na vosa ena gauna au dolava kina na gusuqu, meu rawa ni vosa doudou, meu vakatakila na ka vuni tabu ni itukutuku vinaka+20 me vaka niu kena mata,+ e dina niu vesu tu ena sinucodo, meu vosa kina ena doudou ni dodonu ga meu vosa ena doudou.21 Moni rawa ni kila tale ga na veika e baleti au, ena qai tukuni au vei kemuni o Tikiko,+ e dua na tacida lomani e italatala yalodina ni Turaga.+22 Qo na vuna au talai koya yani kina vei kemuni, moni kila na ka kece me baleti keitou, me vakaceguya tale ga na lomamuni.23 Raveitacini, me tiko mada ga vei kemuni na vakacegu kei na loloma e salavata kei na nomuni vakabauta na Kalou na Tamada kei na Turaga o Jisu Karisito.24 Me tiko mada ga vei ira kece na lomana dina na noda Turaga o Jisu Karisito na loloma soli wale, na loloma e sega ni vakaiyalayala.


text:
6 E kaya tale vei Mosese o Jiova:2 “Ke valavala ca e dua ni sega ni yalodina vei Jiova,+ ni vakaisina na nona itokani me baleta na ka e tataunaki vua,+ se na ka e soli vua me maroroya, se butakoca se dabuya na nona itokani,3 se kunea e dua na iyaya e yali tu qai sega ni tukutuku vakadodonu, ke bubului lasu ni sega ni valavala ca+ ena dua na ka qori, qo na ka me cakava:4 Ke sa valavala ca qai cala, me vakasuka na ka e butakoca, na ka e kovea, na ka e taura ena veidabui, na ka e tataunaki vua, se na ka e yali qai kunea o koya,5 se mani cava tale e bubului lasu kina, me sauma kece na ka qori,+ me qai vakuria kina e dua na ikalima ni kena isau. Me solia vua na kena itaukei ena siga e vakadinadinataki kina ni cala.6 Me kauta vua na bete me nona isoro ni cakacala vei Jiova e dua na tamanisipi vinaka mai na qelenimanumanu, me vaka na isau e lavaki, me isoro ni cakacala.+7 Ena sorovaki koya na bete ena mata i Jiova, ena qai vosoti o koya ena cala e cakava.”+8 E vosa tale vei Mosese o Jiova, e tukuna:9 “Vakaroti Eroni kei ratou na luvena tagane qai kaya, ‘Qo na lawa ni isoro kama:+ Me vakamai na isoro kama ena kena icabocabo ena bogi taucoko me yacova na mataka, me caudre tiko ga na buka ena icabocabonisoro.10 Me na dara na bete na nona isulu lineni ni veiqaravi,+ kei na nona tarausese lekaleka+ lineni me ubia na yagona. Ena qai kauta laivi na dravusa*+ ni isoro kama e vakamai ena icabocabonisoro, qai biuta ena yasa ni icabocabonisoro.11 Ena qai luvata o koya na nona isulu+ qai dara e dua tale na isulu, me kauta tale ga na dravusa ina dua na vanua savasava ena taudaku ni keba.+12 Me caudre tiko ga na buka ena icabocabonisoro. Me kua sara ni boko. Me vakama kina na kau+ na bete ena veimataka, e tuvana tale ga e delana na isoro kama, ena qai cakava me kubou e delana na uro ni isoro ni veiyaloni.+13 Me caudre tiko ga na buka ena icabocabonisoro. Me kua sara ni boko.14 “‘Ia qo na lawa ni isoro kakana:+ Kemuni na luvei Eroni tagane, ni cabora qori vei Jiova ena mata ni icabocabonisoro.15 E dua vei ira ena taura e dua na iluku falawa vinaka sara mai na isoro kakana, eso na kena waiwai, kei na drega boivinaka kece ena isoro kakana, me qai cakava me kubou ena icabocabonisoro me talei* na kena iboi, me isoro ni ivakananumi* vei Jiova.+16 Na ka e vo mai kina+ ena kania o Eroni kei ratou na luvena tagane. Ena laukana me vaka na madrai sega ni vakaleveni ena dua na vanua tabu. Mera kania ena rara ni valelaca ni veitavaki.+17 Me kua ni vavi kei na dua na ka e vakaleveni.+ Au sa solia qori me kedra ivotavota mai na ka e cabori vei au ena bukawaqa.+ Qo e dua na ka tabu sara,+ me vaka ga na isoro ni ivalavala ca kei na isoro ni cakacala.18 Era na kania qori+ na tagane kece era kawa i Eroni. Qo na kedra iwasewase tudei ena nomuni itabatamata kece mai na ka e cabori vei Jiova ena bukawaqa.+ Na ka kece ga e tarai ira* ena okati me ka tabu.’”19 E kaya tale vei Mosese o Jiova:20 “Qo na isoro ena cabora vei Jiova o Eroni kei ratou na luvena ena siga e lumuti kina:+ me dau isoro kakana+ e dua na ikatini na efa*+ falawa vinaka sara, me veimama ena mataka, me veimama ena yakavi.21 Ena vakawaiwai qai tavu ena itavutavu.+ Mo kauta mai ni veiwaki vinaka tu kei na waiwai, qai cabora na tikina lalai me vaka na ka e vavi mai na isoro kakana, me talei* vei Jiova na kena iboi.22 Ena cakava qo na bete e lumuti me kena isosomi mai na kedra maliwa na luvena tagane.+ Qo na ivakaro tudei: Me cabori taucoko me kubou vei Jiova.23 Na isoro kakana kece ni bete me cabori taucoko. Me kua ni laukana.”24 E vosa tale vei Mosese o Jiova qai kaya:25 “Tukuna vei Eroni kei ratou na luvena tagane, ‘Qo na lawa ni isoro ni ivalavala ca:+ Ena vanua vata ga e vakamatei kina na isoro kama,+ me vakamatei tale ga kina na isoro ni ivalavala ca ena mata i Jiova. Qo e ka tabu sara.26 Na bete e cabora ena vuku ni ivalavala ca, me na kania.+ Ena laukana ena dua na vanua tabu, ena rara ni valelaca ni veitavaki.+27 “‘Sa na ka tabu na ka kece ga e tara na lewena, ia ke mani dua e kureitaka eso na kena dra ena nona isulu, mo savata na ka e tasika kina na dra ena dua na vanua tabu.28 Na iyaya qele e saqa kina me vorolaki. Ke saqa ena dua na iyaya kopa, me masiraki na iyaya qai sava ena wai.29 “‘Era na kania na tagane kece era bete.+ Qo e ka tabu sara.+30 Ia me kua ni laukana e dua na isoro ni ivalavala ca, ke kau eso na kena dra ena loma ni valelaca ni veitavaki me sorovaki kina na cala ena vanua tabu.+ Me vakamai ena bukawaqa.
iVakamacala e ra
^ Se “na dravusa urouro,” oya na dravusa e veiwaki kei na uro ni isoro.
^ Se “me veivakalomavinakataki, malumu.” Ipe., “veivakacegui.”
^ Se “me dua na kena iwase me ivakananumi (mata).”


text:
Tanaka, a sucu ena Janueri 2, 1903, ka leqa ena Epereli 19, 2022.
Ena Guinness World RecordsĀ – e volai kina na yacana na marama oqo – ni qase duadua vei keda kece e vuravura me tekivu tiko mai na kena vakaivola taki ena 2019.
A vakawati kina dua na itaukei ni sitoa na marama oqo ni se qai yabaki 19 ka cakacaka voli mai ena sitoa ni vuvale me yacova na gauna sa yabaki 103 kina.
Kane Tanaka, yabaki 32 ena yabaki 1935, dabe toka e lomadonu ena iyatu e liu.
E bula mai vakarua ena mate na cancer , bula curuma mai na veiveisau e yaco ena noda vuravura, bula mai ena 2 nai valu levu -[surviving two world wars ] bula mai na Spanish flu ena 1918, ka vaka kina na Covid-19.
source:cnn


text: 2 Oti e vica na siga sa qai curu tale i Kapenaumi, e tete na kena itukutuku ni sa tiko e vale o koya.+2 Ra baci tabili yani na lewenivanua, e osodrigi na vale bau lai yaco sara i katuba, sa qai tekivu vunautaka vei ira na itukutuku vinaka.+3 E kau yani vua e dua na paralasi, eratou laveti koya yani e le va na tagane.+4 Ia eratou sega ni kauti koya rawa vei Jisu ena vukudra na ilala levu, ratou mani basuka na delanivale donuya na vanua e tiko kina o Jisu, ratou qai vakalutulututaka sobu na idavodavo e davo tiko kina na paralasi.5 Ni raica o Jisu na nodratou vakabauta,+ e kaya vua na paralasi: “Luvequ, sa vosoti na nomu ivalavala ca.”+6 Era veinanuyaka e lomadra+ na nona vosa o ira na vunivola era dabe tiko e kea:7 “Na cava e kaya tiko o ka qo? E vosabeca na Kalou! E sega tale ni dua e rawa ni vosota na ivalavala ca, na Kalou duadua ga.”+8 Ia ni kila o Jisu na ka era veinanuyaka tiko, e qai kaya vei ira: “Na cava oni veinanuyaka tiko kina na ka kece qo e lomamuni?+9 I vei e rawarawa me tukuni vua na paralasi, ‘Sa vosoti na nomu ivalavala ca,’ se me tukuni, ‘Tucake, taura nomu idavodavo, lako’?10 Ia moni kila ni tu vua na Luve ni tamata+ na lewa me vosota na ivalavala ca e vuravura—”+ sa qai kaya vua na paralasi:11 “Au tukuna vei iko, tucake, taura nomu idavodavo, lako i nomu vale.”12 E tucake sara ga o koya, e taura nona idavodavo, mai taubale yani e matadra. Era kurabui kece, ra qai vakalagilagia na Kalou, era kaya: “Eda se sega ni bau raica e dua na ka va qo.”+13 Oti ya e lako tale i baravi, era tabili yani na lewenivanua, mani tekivu vakavulici ira o koya.14 Ni tomana tiko ga nona ilakolako, e raici Livai na luvei Alifio ni dabe tiko ena valenivolavola ni saumi ivakacavacava, mani kaya vua: “Muri au mai.” E tucake, a muri koya sara.+15 Ni oti ya, sa qai lai kana o Jisu kei ratou na nona tisaipeli ena vale nei Livai. Eratou kanavata kei na levu na daukumuni ivakacavacava kei ira na tamata ivalavala ca, ni levu era sa muri koya voli.+16 Ia nira raica na nodra vunivola na Farisi ni kanavata tiko o Jisu kei ira na tamata ivalavala ca kei ira na daukumuni ivakacavacava, era kaya vei ratou na nona tisaipeli: “E dau kanavata o koya kei ira na daukumuni ivakacavacava kei ira na tamata ivalavala ca?”17 Ni rogoca qo o Jisu, e kaya vei ira: “E sega ni yaga na vuniwai vei ira na bula vinaka, e yaga ga vei ira na tauvimate. Au sega ni lako mai meu kacivi ira na yalododonu, meu kacivi ira ga na valavala ca.”+18 Era dau lolo na tisaipeli i Joni kei ira na Farisi. Era mani tarogi koya eso: “Na cava era lolo kina na tisaipeli i Joni kei na nodra tisaipeli na Farisi, ia era sega ni lolo na nomu tisaipeli?”+19 E kaya vei ira o Jisu: “Vakacava era na lolo na itokani ni taganevou+ ni se tiko vata kei ira o taganevou? Era na sega ni lolo ni se tiko na taganevou.20 Ia ena yaco mai na gauna ena kau tani vei ira na taganevou,+ ya na gauna era na qai lolo kina.21 E sega ni dua e dau cula na tikinisulu vou ena isulu makawa. Ke cakava qori, erau na sega ni veitauri vinaka na isulu makawa kei na tikinisulu vou, ena lai kadresu kina vakalevu.+22 E sega tale ga ni dua e dau tawana na waini vou ena taganiwaini makawa. Ke cakava qori ena kabote na taganiwaini, ena maumau na waini, ena vakacacani tale ga na taga. Ia e dau tawa ga na waini vou ena taganiwaini vou.”23 Ni lakova yani eso na loganiwiti ena Siga ni Vakacecegu, eratou mani tauca eso na witi na nona tisaipeli ni ratou lako tiko.+24 Era qai kaya vua na Farisi: “Raica mada! Na cava eratou cakava kina nomu tisaipeli na ka e vakatabui ena Siga ni Vakacecegu?”25 Ia e kaya vei ira: “Oni sega ni bau wilika na ka e cakava o Tevita ni viakana kei ratou na nona itokani qai sega vua na kakana?+26 E vola o Epaiaca+ na iliuliu ni bete, ni a curu o Tevita ina vale ni Kalou qai kania na madrai e vakacabori* vua na Kalou, na madrai era dau kania ga na bete,+ sega tale ni dua, e solia tale ga eso vei ratou na nona itokani me ratou kania.”27 E qai kaya vei ira: “E vakarautaki na Siga ni Vakacecegu me baleta na tamata,+ e sega ni vakarautaki na tamata me baleta na Siga ni Vakacecegu.28 O koya gona, na Luve ni tamata e Turaga sara ga ni Siga ni Vakacecegu.”+


text:
Cudruvi o koya e vakaliligi ena kaunirarawa (22, 23)
21 “Ke dua e laurai ni sa vakamatei tu e loma ni vanua e solia vei iko o Jiova na nomu Kalou mo taukena, qai sega ni kilai o cei e veivakamatei,2 mera lako yani na nomuni qase kei ira na turaganilewa+ qai vakarautaka na yawa ni yagonimate mai na koro era vakavolivolita tu.3 Mera qai kauta yani na qase ni koro e volekata duadua na yago e dua na luvenibulumakau yalewa se bera ni vakacakacakataki, e se bera vakadua ni dreta na ivua,4 mera tuya na luvenibulumakau yalewa na qase ni koro oya ina buca* e drodro kina na wai, e se bera ni cuki se kaburaki kina na sorenikau, mera qai musuka e kea ena buca+ na domo ni luvenibulumakau yalewa.5 “Era na qai toro mai na bete, na Livai, ni digitaki ira o Jiova na nomu Kalou mera veiqaravi vua,+ mera vosa ni veivakalougatataki ena yaca i Jiova.+ Era na tukuna se na wali vakacava na veileti kece e vauca na ivalavala kaukaua.+6 Mera qai vuluvulu+ ena dela ni luvenibulumakau yalewa sa musu oti na domona ena buca, o ira kece na qase ni koro e volekata duadua na yagonimate,7 mera qai tukuna, ‘Na liga i keimami a sega ni vakadavea na dra qo, se raica na mata i keimami na kena vakadavei.8 Kemuni Jiova, ni kua mada ga ni cudruvi ira na nomuni tamata na Isireli oni a vakabulai ira,+ mera kua ni beitaki tiko ga na nomuni tamata na Isireli+ ena nona dra o koya e sega ni cala.’ Era na qai sega ni beitaki ena vakadavedra.9 Ena sala qo, oni na sega ni beitaki ni oni vakadavea na dra e sega ni cala ena kemuni maliwa, ni oni cakava na ka dodonu ena mata i Jiova.10 “Ke o lai vala kei ira na kemu meca, qai vakadrukai ira ena vukumu o Jiova na nomu Kalou, o mani kauti ira vakavesu,+11 o raica sara e dua na yalewa totoka ena kedra maliwa na bobula, o qai domoni koya, o via tauri koya tale ga me watimu,12 mo kauti koya ina nomu vale. Me tasia na uluna qai vakasavasavataka nona itaukuku,13 me luvata na nona isulu ni bobula qai tiko ga ena nomu vale. Ena tagicaki tamana kei tinana tiko me dua taucoko na vula,+ oti o na rawa ni veiyacovi kei koya, o na qai watina, ena watimu tale ga na yalewa qo.14 Ke o sega ni taleitaki koya, laiva me lako+ ena vanua ga e via lako kina. Ia mo kua ni volitaki koya ena ilavo se vakalolomataki koya, ni o sa vakamadualaki koya.15 “Ke dua na tagane e rua na watina qai dau lomana vakalevu cake e dua mai vua tale adua,* erau qai vakaluveni tagane ruarua vua, ia e ulumatua na luvei koya e sega ni lomani,+16 ena siga e solia kina na nona ivotavota vei rau na luvena tagane, ena sega ni vakadonui me okata na luvei koya e lomani me nona ulumatua, me lai vakaloloma kina na luvena ulumatua o koya e sega ni lomani.17 Me kila o koya ni ulumatua na luvei yalewa e sega ni lomani ni vakaruataka vua na iwasewase ni ka kece e nona, ni o koya qo na itekitekivu ni nona kaukaua me vakawa. E dodonu ga me nona na itutu vakaulumatua.+18 “Ke dua na tagane e vakadrecike qai talaidredre na luvena e sega tale ga ni vakarorogo vei tamana se tinana,+ erau sa saga me rau vakadodonutaki koya, ia e bese ni vakarorogo vei rau,+19 me tauri koya o tamana kei tinana qai kauti koya vei ira na qase ena matamata ni nona koro20 me rau qai tukuna vei ira na qase ni nona koro, ‘Na luvei keirau qo sa dua na gone vakadrecike qai talaidredre, e bese ni vakarorogo vei keirau. E daukanavoro+ qai daumateni.’+21 Mera qai vakaviriki koya mate na tagane kece ni nona koro. Mo kauta laivi na ka ca mai na kemuni maliwa, era na rogoca qo na Isireli kece, ra qai rere.+22 “Ke dua e valavala ca qai kena itotogi na mate, sa vakamatei+ o koya qai vakaliligi ena kau,+23 me kua ni lili tu ena kau+ na yagonimate ena bogi taucoko. Mo buluti koya ga ena siga oya, ni o koya e vakaliligi ena kau e cudruvi vua na Kalou,+ mo kua ni vakadukadukalitaka na nomu qele e solia vei iko o Jiova na nomu Kalou me nomu ivotavota.+


text:
5 Au tacake tale au raica e dua na ivolavivigi ni vuka tiko.2 E tarogi au na agilosi: “Na cava o raica?”Au kaya: “Au raica e dua na ivolavivigi ni vuka tiko, na kena balavu e 20 na kiupiti,* na kena raba e 10 na kiupiti.”3 E qai kaya vei au o koya: “Qo na ca ena roboti vuravura taucoko, ni o ira kece era butako+ me vaka e volai ena dua na yasana era sega ni totogitaki, o ira kece era bubului+ me vaka e volai ena yasana adua era sega ni totogitaki.4 ‘Au sa tala yani,’ e kaya o Jiova ni lewe vuqa,* ‘ena curu ena vale ni daubutako kei na nona vale o koya e bubului lasu ena yacaqu; ena tiko ga ena lomanivale me vakarusa vata kei na kena kau kei na kena vatu.’”5 E torovi au mai na agilosi keirau veivosaki tiko, e kaya vei au: “Yalovinaka, tacake mo raica na ka e lako tiko yani qo.”6 Au mani taroga: “Na cava qo?”E tukuna o koya: “Qo na itawatawa efa* e lako tiko yani.” E kaya tale: “Qo na kedra irairai e vuravura taucoko.”7 Au raica ni dolavi na isogo uma mokimokiti qai dabe toka e dua na yalewa ena loma ni itawatawa.8 E mani kaya o koya: “Qo na iVakarau ca.” E biuti koya tale ena loma ni itawatawa efa qai sogota na gusuna ena uma bibi.9 Au tacake au raica e rua na yalewa ni rau lako tiko mai, erau vakatubutubu tiko ena cagi. E vaka na taba ni sitoki* na tabadrau. Erau qai laveta cake na itawatawa efa ena maliwa ni vuravura kei na lomalagi.10 Au mani taroga na agilosi keirau veivosaki tiko: “Erau kauta tiko i vei na itawatawa efa?”11 E tukuna o koya: “Ina vanua o Saina*+ me tara kina e dua na nona vale, ni vakarautaki oti ena biu e kea ena vanua e dodonu me tiko kina.”
iVakamacala e ra
^ Dua na kiupiti e tautauvata kei na 44.5 na sedimita (17.5 na idi). Raica na iKuri B14.


text:
E Kaya na iVolatabu ni Rabaraba na Vuravura?
Kena isau vakaivolatabu
E sega ni kaya na iVolatabu ni rabaraba na vuravura, a e sega tale ga ni ivola vakasaenisi. Ia e volai tu kina na veika qai vakadinadinataki vakasaenisi. Na ka e kaya na iVolatabu e “nuitaki tu ga, ena gauna qo qai tawamudu.”—Same 111:8.
Na cava e vakaibalebaletaka na iVolatabu ni kaya “ena tutu i vuravura vava”?
Na matavosa “ena tutu i vuravura vava” kei na “iyalayala kei vuravura” e tukuni ena iVolatabu meda kua ni taura vakadodonu na kena ibalebale, se tukuni tiko ni sukuea na vuravura se tiko na kena iyala. (Aisea 11:12; Jope 37:3) Qori e vosa vakaibalebale tiko ga me baleta na vuravura taucoko. E vaka ga na kena vakayagataki ena iVolatabu na va na liga ni kabasi.—Luke 13:29.
Na vosa vakaIperiu “tutu” se “iyalayala,” e vosa vakaibalebale qai yavutaki mai na vosa “tabana.” E kaya na ivola The International Standard Bible Encyclopedia, “nira dau vakayagataka na tabadra na manumanuvuka mera ovici ira kina na luvedra, [na vosa vakaIperiu gona qo] e tiko kina na vakasama ni dua na ka e tevuki qai tiko na kena iyala.” Na ivola vata ga qori e tukuna ni “ibalebale ni vosa qori” ena Jope 37:3 kei na Aisea 11:12, “na iyalayala, veiyala se raba ni vanua e vuravura.” b
Vakacava na nona temaki Jisu na Tevoro?
Me temaki Jisu “e kauti koya tale na Tevoro ina dua na ulunivanua cecere sara, qai vakaraitaka vua na matanitu kece e vuravura kei na kedra lagilagi.” (Maciu 4:8) Era kaya eso ni vakavulici ena tikinivolatabu qori ni rabaraba noda vuravura. Ia na “ulunivanua cecere” e cavuti kina e sega ni dusia tiko e dua na vanua dina. Dikeva mada qo e vica na tikina e vakadinadinataki kina qori.
E sega ni dua na ulunivanua e rawa ni laurai kina na veimatanitu kece e vuravura.
E sega ni vakaraitaka ga na Tevoro vei Jisu na matanitu kece, ia na “kedra lagilagi” tale ga. Na veika qori e sega ni rawa ni laurai mai na dua na vanua yawa, kena irairai ni vakayagataka na Tevoro eso na mataqali raivotu me vakaraitaka kina vei Jisu na veika qori. E via vaka ga na nona sarava e dua na itaba se iyaloyalo mai na veiyasa i vuravura.
E tautauvata na tikinivolatabu qori kei na Luke 4:5 ni vakaraitaka na Tevoro vei Jisu “ena dua ga na gauna na matanitu kece e vuravura.” E matata kina ni vakayagataka na Tevoro na raivotu me raica kina o Jisu na veika qori.
a E tukuni ena iVolatabu ni “tiko mai cake” na Kalou “e toka e ra na vuravura mokimokiti.” (Aisea 40:22) Ena so na vakadidike e tukuni kina ni vosa “mokimokiti” e rawa ni kena ibalebale na ka e “moqili.” Ia era sega ni duavata kece kina e levu na vuku. Se mani cava e dikevi, e sega ga ni tokona na iVolatabu na kena tukuni ni rabaraba na vuravura.
b Revised Edition, Volume 2, tabana e 4.


text:
LESU TALE MAI O ALASIO NADUVA KI NA TIMI NI VITI 7
Written by Maria Solomone on November 21, 2022
Alasio Naduva -pc:fijivillage
Kacivaka tale ga na yacai Alasio Naduva o Ben Gollings na dau ni veivakatavulici ni timi ni Viti leyavitu ki na sotasota mai Dubai kei na kena mai Cape Town ena vula mai qo.
Na yacadratou na cauravou sa mai kacivaki:
Fiji Airways Fijian 7s Squad:
- Joseva Talacolo
- Josua Vakurinabili
- Jeremaia Matana
- Tira Welagi
- Paula Nayacakalou
- Sevuloni Mocenacagi
- Pilipo Bukayaro
- Waisea Nacuqu
- Filipe Sauturaga
- Vuiviawa Naduvalo
- Alasio Naduva
-  Manueli Maisamoa
- Iowane Raturaciri
Sema tiko ga mai ena VITIFM 92fm,92.2fm,92.6fm
Ivurevure:fijirugby


text: 2 Au tacake au raica sara e dua na tamata e tu e ligana e dua na wa ivakarau.+2 Au mani taroga: “O lako i vei?”E tukuna o koya: “Meu vakarautaki Jerusalemi, meu raica na kena raba kei na kena balavu.”+3 Raica! e biubiu na agilosi keirau a veivosaki tiko, e lako sara yani e dua tale na agilosi me tavaki koya.4 E qai kaya vua: “Mo cici e kea mo tukuna vua na cauravou oya, ‘“Ena tawa o Jerusalemi+ me vaka e dua na koro e sega ni vakabai, ena vuku ni tamata kece kei na manumanu era tiko kina.+5 Ia au na,” e kaya o Jiova, “kena bai bukawaqa e wavokita,+ au na kena iukuuku.”’”+6 “Lako mai! Lako mai! Moni dro tani mai na vanua ena vualiku,”+ e kaya o Jiova.“Niu sa vakatalai kemuni yani ena matanicagi vava ni lomalagi,”+ e kaya o Jiova.7 “Lako mai Saioni! Mo dro sara, o iko o tiko vata kei na goneyalewa ni Papiloni.+8 Qo na ka e kaya o Jiova ni lewe vuqa,* ni vakalagilagi oti e talai au vei ira na veimatanitu era vakacacani kemuni tiko:+ ‘O koya e tarai kemuni e tara na loa ni mataqu.*+9 Ia qo au na dulaka na ligaqu vei ira, era na kau me nodra itokinivalu na nodra bobula.’+ Oni na qai kila ni talai au mai o Jiova ni lewe vuqa.10 “Mo kaila ena marau, o iko na goneyalewa ni Saioni,+ niu sa lako yani+ meu na tiko vata kei kemuni,”+ e kaya o Jiova.11 “Levu na veimatanitu era na mai to vei Jiova ena siga oya,+ era na noqu tamata, au na tiko vata kei ira.” Oni na qai kila ni o Jiova ni lewe vuqa e talai au vei kemuni.12 Ena taukeni Juta o Jiova me nona ivotavota ena qele tabu, ena digi Jerusalemi tale.+13 Moni vakanomodi ena mata i Jiova na tamata kece, ni sa yavala ena nona itikotiko tabu.


text:
- Stephen
Fijian Drua Trial Game - Ballina
Updated: Jan 31
The Fijian Drua held an internal trial game at Ballina Rugby Club, as part of the preparation for the 2022 Super Rugby Pacific competition.
The Drua are one of two new teams for the 2022 competition, the other being Moana Pasifika.
Fijian Drua Squad
Forwards: Haereiti Hetet, Jone Koroiduadua, Meli Tuni, Kaliopasi Uluilakepa, Manasa Saulo, Samuela Tawake; Mesu Dolokoto, Tevita Ikanivere, Zuriel Togiatama; Chris Minimbi, Ratu Rotuisolia, Sorovakatini Tuifagalele, Viliame Rarasea; Joseva Tamani, Kitione Salawa, Meli Derenalagi, Nemani Nagusa, Raikabula Momoedonu, Rusiate Nasove, Vilive Miramira, Isoa Nasilasila, Te Ahiwaru Cirikidaveta, Timoci Sauvoli
Backs: Leone Nawai, Peni Matawalu, Simione Kuruvoli; Teti Tela; Apisalome Vota, Kalaveti Ravouvou, Kalione Nasoko, Seru Vularika; Onisi Ratave, Vinaya Habosi, Kitione Taliga, Napolioni Bolaca, Tuidraki Samusamuvodre, Kitione Ratu, Caleb Muntz
Gallery


text: 2 Au na tucake tiko ga ena noqu vanua ni yadra,+Au na duri tiko ga ena delanibai.Au na yadra tiko meu raica na ka e vinakata meu tukunaKei na ka meu kaya niu vunauci.2 E qai kaya vei au o Jiova:“Mo vola na raivotu, mo ceuta vakamatata ena vavanivolavola,+Me rawarawa* ni wilika e cake o koya e wilika.+3 E waraka na raivotu na gauna lokuci,E vakusakusa tiko ina kena icavacava,* ena sega ni lasu.Ke berabera mada ga, mo waraka tiko ga!+Ena yaco dina.Ena sega ni bera!4 Raici koya e dokadoka,E sega ni dodonu na lomana.Ia na yalododonu ena bula ena nona yalodina.*+5 Io e veivakaisini na waini,Ena sega ni rawata kina na nona isausau na tamata viavialevu.E vakalevutaka nona viakana me vakataki iBulubulu,*E vakataki mate ni sega ni mamau rawa.E kumuni ira tiko ga na matanitu keceE soqoni ira tiko ga na lewe ni veivanua kece+ me nona.6 Era na cavuta kece vua na ivosavosa, na vosa vakaibalebale, kei na vatavatairalago mera beci koya kina?+Era na kaya:‘Ena rarawa o koya e vakalevutaka na ka e sega ni nonaMe vakacava na kena dede?Kei koya e vakalevutaka na nona dinau!7 Era na sega ni tucake vakasauri o ira o dinau tu kina?Era na yadra mai mera kurei iko vakaukaua,Era na kauti iko mo nodra itokinivalu.+8 Ni o kovea e levu na veimatanitu,Era na kovei iko na vo ni lewe ni veivanua,+Ni o vakadavea na nodra dra na tamataKei na ivalavala kaukaua o vakayacora e vuravura,Ena koro kei ira na tiko kina.+9 Ena rarawa o koya e rawaka ena ilawaki me nodra na nona vuvale,Me vakarautaka na nona sova ena vanua cecere,Me taqomaki mai na ivesu ni ca!10 O bukia na ka ena madua kina na nomu vuvale.Ni o muduka e levu na lewe ni veivanua mo cala kina.+11 Ena kaci na vatu mai lalaga,Ena sauma yani na kau mai na delanivale.12 E rarawa o koya e tara na koro ena vakadavedra,E tauyavutaka na tauni ena ivalavala sega ni dodonu!13 Raica! E vu mai vei Jiova ni lewe vuqa* mera cakacaka vakaukaua na lewe ni veivanua me kena na bukawaqa,Mera vakaocai ira na veimatanitu ena ka wale?+14 Ni na roboti vuravura na kena kilai na lagilagi i JiovaMe vaka ga ni ubia na wasawasa na wai.+15 E rarawa o koya e vagunuvi ira na nona itokani,E vakayacora ena yalokatakata kei na cudru mera mateni,Me raica na nodra luvaiwale!16 O na mamau ena madua, sega ena lagilagi.O iko tale ga, mo gunu, mo vakaraitaka nomu sega ni cili.*Na bilo ena ligaimatau i Jiova ena vagolei yani vei iko,+Ena vakamaduataki kina na nomu lagilagi,17 Ni na ubi iko na ivalavala kaukaua e vakayacori vei Lepanoni,Ena yacovi iko na veivakarusai era domobulataka na manumanu,Ni o vakadavea na nodra dra na tamataKei na ivalavala kaukaua o vakayacora e vuravura,Ena koro kei ira na tiko kina.+18 Na cava na yaga ni ivakatakarakara ceutiNi ceuta na kena matai?Na cava na yaga ni matakau kaukamea kei na qasenivuli lasulasu,E nuitaka na kena matai,E cakava na kalou sega na betena, e sega ni vosa rawa?+19 E rarawa o koya e tukuna ina dua na tikinikau, “Mo yadra mai!”Se ina vatu galu, “Mo yadra mai! Mo vakavulici keimami!”Raica! E botani ena koula kei na siliva,+E sega sara ga vua na icegu.+20 Ia o Jiova e tiko ena nona valenisoro tabu.+Me vakanomodi e matana o vuravura kece!’”+


text:
Meu na guilecavi iko rawa beka vakacava
Na serau ni matamuni lei marama
Kamica ni domomu,Au sa mai vesuki
Gunu yaqona ,veiwali tawa guilecavi
Ko senirosi digitaki daulomani
Kemui rairai sa rauta mo talanoataki
Kauta na yaloqu, nomu veikauwaitaki
Yacamu e utoqu esa dredre me yali
Chrs
Sobo lei adi na yaloqu ko sa kauta(sa kauta)
Ko rogo vosa ga mai tuba
Vuni nomu vakasuka
Au na mororoya na yacamu isa lewa(isa lewa)
Me ivakananumi ni gauna
Ni a Kalawaci tu na Dina
Talica.
Rewa na nomu yasana vuni marama
Tuberi ka susugi ena nomu Koro ni vasu
Lotu ni vula vou daru mai sota
Nomu vosa ena kena maqosa
Igolegole lesu ki vale ko mai tarova.
Toso na veikilai ena talevoni
Ko kaya ni levu na ka ko sa rogoca
Au a kerei iko mo rogoci au, duadua ga
Ni rogo vosa e meca levu ni dodomo.


text:
LEQA E DUA NA MARAMA MAI TOGA ENA NONA VIA VUETA EDUA NA KOLI MAI NA UA
Written by Atu Kurumudu on January 18, 2022
Na mosi e tarai ira na itokani voleka nira kila vinaka na nona bula o Nick Ellen ena nona mai leqa ena vuku ni revurevu ni Volcano kei na ualoka mai Toga ena vica na siga eda sa mai vakanadakua. O Mrs Ellen e dua na marama e dau voleka sara vakalevu vei ira na manumanu .
Na vuni nona mai leqa ena nona via vueta e dua na koli ena nona sa kuitaki ena ualoka ka mani kauti koya sara yani na ua ki takali. E vakaraitaka na ganena o Mr Elleni na kena mositi iratou kei na nona dau veikauwaitaki.
[Source: 9News


text:
WASE 5
Kaukaua me Bulibuli—“O Koya ka Bulia na Lomalagi, kei Vuravura”
1, 2. E kilai vakacava ena ibulibuli ni matanisiga na kaukaua e tu vei Jiova?
CAVA e yaco ni o lai duri tu ena yasa ni bukawaqa mo tatalai ena dua na bogi batabata? O dodoka yani na ligamu me veirauti ga na kena yawa mai na buka, mo marautaka kina na katakata ni irara. Ke o rui volekata tale na buka, o na sega ni vosota rawa na katakata. Ke o rui yawa mai, e rawa ni tarai iko tale na batabata ni bogi.
2 E tiko e dua na “bukawaqa” e dau vakatakata na yagoda ena siga. Na “bukawaqa” oya e 150 na milioni na kilomita na yawa ni vanua e caudre sara tiko mai kina! * Sa na dua mada ga na ka na kaukaua ni matanisiga, nida mai vakila sara tiko yani oqo na kena katakata! Ia, sa bau veirauti vinaka sara ga na yawa ni vanua e toka yani kina na noda vuravura ni sowiri wavokita tiko na lovo katakata vakaitamera oqo. Ke volekata tale yani na matanisiga, ena buta kece na wai e tu e vuravura ra qai cawa tani yani; ke yawa tale, era na cevata. Na ituvaki ruarua oqo ena sega ni rawa kina ni dua na ka e bula e vuravura. Vakasamataka tale mada na totoka ni matanisiga me ivurevure ni rarama me rawa kina na bula e vuravura. E sega na benu e kaburaka ni vakacila mai na kena rarama, e nuitaki na matanisiga, qai dau vakacegui keda.—Dauvunau 11:7.
E “vakarautaka na rarama kei na mata-ni-siga” o Jiova
3. Na ka dina cava eda vulica mai na matanisiga?
3 Ia, e levu era vakawaletaka na matanisiga, e dina ni vakatau kina nodra bula. Era lecava na ka e rawa nira vulica mai na matanisiga. E kaya na iVolatabu me baleti Jiova: “O ni a vakarautaka na rarama kei na mata-ni-siga.” (Same 74:16) Io, e dokai o Jiova, “o koya ka bulia na lomalagi, kei vuravura,” ena vuku ni matanisiga. (Same 19:1; 146:6) Ia, oqo e dua wale ga vei ira na bilioni vakabilioni na ibulibuli era ciri tu mai lomalagi e rawa nida vulica kina na kaukaua vakaitamera e tu vei Jiova. Meda dikeva mada e so vei ira na ibulibuli oqo, oti eda na qai lesuvi vuravura mai kei na so na ka era bula tu kina.
“Ta Cake, ka Rai Yani”
4, 5. E vakacava sara mada na kaukaua kei na igu ni matanisiga kei na kena levu, ia vakacava ke da vakatauvatana kei na so tale na kalokalo?
4 De dua o sa kila ni noda matanisiga e wili tale ga me kalokalo. E kena irairai ni ka vakaitamera sara ga o koya ni o vakatauvatana kei ira na kalokalo o dau raica ena bogi, baleta ga ni voleka mai vei keda. E vakacava sara mada na kena kaukaua, se igu e tiko vua? Na katakata ena uto ni matanisiga e rauta ni 15,000,000 na dikiri (°C). Kaya mada ke o taura mai e dua na tiki ni uto ni matanisiga me vaka beka na levu ni dua na matanisuka mo qai mai biuta e vuravura, ena rivarivabitaki ga na nomu bula veitalia mada ga ke 140 na kilomita na yawa ni vanua o tu yani kina! Ena veisekodi, e kaburaka mai na matanisiga na igu e tautauvata kei na kacabote ni drau vakamilioni na bomu niukilia.
5 Dua na ka na vakaitamera ni matanisiga. E rawa mada ga ni 1 Korinica 15:41, VV) De dua a sega ni kila taucoko sara o koya na ibalebale ni ka a vola. Ia, sa laurai nikua ni tiko e dua na tama ni kalokalo vakaiyanaqa. Na kalokalo oqo kevaka mada ga e toka ena vanua e toka kina na matanisiga, sa na tiko tale i loma na noda vuravura. E dua tale ke toka tale ga mai ena itokatoka ni matanisiga e rawa ni sivita na noda vuravura lai yaco sara ina vuravura e vakatokai o Saturn—sa bau yawa mada ga o Saturn mai na noda vuravura. Ni vuka yani e vuravura e dua na waqavuka ni maliwalala, na kena totolo e vakavasagavulutaki na totolo ni sicini ni dakai, e qai yaco yani i Saturn ni oti e va na yabaki!vakalevutaki vaka 1,300,000 na noda vuravura me rau qai tautauvata! Kena ibalebale beka oqo ni matanisiga e sa bau dua sara ga vei ira na kalokalo vakaitamera? Sega sara, era vakatoka na matanisiga na daudikeva na maliwalala me yellow dwarf (somidi dromodromo); baleta ni rui lailai ni vakatauvatani kei na vo ni kalokalo. E vola na yapositolo o Paula ni ‘duidui na lagilagi ni kalokalo yadua.’ (
6. E vakarawarawataka vakacava vei keda na iVolatabu meda kila ni levu cake sara na iwiliwili ni kalokalo mai na kena e rawa nida raica?
Jeremaia 33:22) Kena ibalebale oqo ni dua na ka na levu ni kalokalo eda sega ni raica rawa na tamata. Ke dua mada ga na dauvola iVolatabu me vakataki Jeremaia e dagava na lomalagi me wilika na kalokalo e raica rawa, ena wilika beka ga e tolu na udolu, ni oqori ga na ka ena rawa ni raica na matada ke bogi buto qai draki vinaka. Na iwiliwili oya ena via vaka ga na levu ni mataninuku o takiva ena qeteqete ni ligamu. Io, e sega ga ni wiliki rawa na levu ni kalokalo, me vaka ga na kena sega ni wiliki rawa na nuku ni matasawa. * O cei ga e rawa ni wilika?6 Eda qoroqoro nida vakasamataka na levu ni veikalokalo, ia e sa qai vakasakiti sara na kedra iwiliwili. E vakaraitaka na iVolatabu ni sega ni wiliki rawa na kalokalo ena kedra levu, era vaka “na nuku ni matasawa.” (
7. (a) Vica beka na kalokalo e tiko ena noda isoso kalokalo, ia vakacava sara mada na levu ni iwiliwili oqori? (b) Nira sega ni vakadeitaka rawa na dau dikeva na maliwalala na iwiliwili ni isoso kalokalo, na cava e dusia? Cava eda vulica e ke ena veika e bulia o Jiova ena nona kaukaua?
7 E sauma na Aisea 40:26: “Dou ta cake, ka rai yani; ko cei ka bulia na ka oqori? ka sa kauta vakamataivalu mai na kedrai vavakoso? sa kacivi ira kecega e na yacadra.” E kaya na Same 147:4: “Sa wilika ko koya na kedrai wiliwili na kalokalo.” Ia, e vica “na kedrai wiliwili na kalokalo”? Sega ni taro rawarawa oqo. Ena noda isoso kalokalo mada ga, na yacana na Milky Way, era nanuma na dau dikeva na maliwalala ni tiko kina e sivia ni 100 na bilioni na kalokalo. * Ia, e levu tale tu na isoso kalokalo, e so na isoso kalokalo e levu cake sara na iwiliwili ni kena kalokalo. Ia, e vica sara tu mada na isoso kalokalo? E so na dau dikeva na maliwalala era cakacakataka ni na via 50 na bilioni. E so tale era nanuma ni na via yacova sara yani na 125 na bilioni. E sega gona ni rawa nira vakadeitaka sara na kenadau na iwiliwili dina ni isoso kalokalo, sa qai vakacava sara na iwiliwili dina ni vica vata na bilioni na kalokalo era tiko ena dua na isoso kalokalo! Ia, e kila na iwiliwili oqori o Jiova. Kuria oya ni vakayacani ira yadua sara ga!
8. (a) O na vakamacalataka vakacava na levu ni noda isoso kalokalo na Milky Way? (b) Sala cava e lewa kina o Jiova nodra veitosoyaki na veika e bulia era tu e lomalagi?
8 Eda na qai qoroi Jiova ga vakalevu nida vakasamataka na levu ni isoso kalokalo. Na totolo ni rarama e sa bau dua na ka. E rawa ni ciciva e 300,000 na kilomita ena dua bulu na sekodi. Ia, ke dua na rarama e takosova noda isoso kalokalo na Milky Way ena totolo oya, ena taura e 100,000 na yabaki me qai yaco i yasana adua! Ia, e so na isoso kalokalo era levu cake sara. E kaya na iVolatabu ni o Jiova e “birika na lomalagi” vakaitamera me vaka beka ga e dua e tevuka na isulu. (Same 104:2) E tuvana tale ga na nodra veitosoyaki na nona ibulibuli oqo. Mai na kuvu somidi e dau veicaginayaki ena kedra maliwa na veikalokalo me yacovi ira na isoso kalokalo vakaitamera, na nodra sowiri kece e vakatau tiko ena lawa e sa virikotora oti tu na Kalou me baleti ira. (Jope 38:31-33) Era vakatauvatana kina na saenitisi na maqosa ni nodra veitosoyaki na veika buli mai lomalagi kei na dua na matameke vakaitamera era toso vata ena maqosa! Ia, qai vakasamataki koya mada e bulia na veika oqo. Sega ni vakabekataki ni o na dokai koya sara ga ena vakaitamera ni kaukaua e tu vua, me vaka eda vakadinadinataka ena ka e bulia!
‘Bulia na Vuravura ena Nona Kaukaua’
9, 10. Eda raica vakacava na kaukaua i Jiova nida vakasamataka na vanua e biuta kina na noda vuravura kei na kena veikalokalo, me vakataki Jupiter, kei na vula?
9 E laurai votu tale ga na kaukaua ni Kalou ena noda itikotiko, na vuravura. E sega ni vakamelei rawa na vanua e biuta koto kina noda vuravura, nida vakasamataka na levu ni vanua e lomalagi e rawa ni biuta kina. Era vakabauta na saenitisi ni isoso kalokalo tale e so e sega ni rawa kina na bula. Na vo mada ga ni vanua ena noda isoso kalokalo e sega ni rawa tale ga kina na bula. Na lomana donu e buroro kina na kalokalo, qai vutucoqa ena biaulivaliva rerevaki, dau wasoma tale ga nodra vovoleka ni coqa e kea na veikalokalo. Na tutuna e sau e sega kina e levu na ka e gadrevi me rawa kina na bula. Ia na noda vuravura kei na kena veikalokalo era toka donu sara ga.
10 E taqomaki o vuravura mai na dua tale na vuravura levu—o Jupiter—e dina ni toka mai vakayawa. Na levu kei Jupiter e rawa ni vakaduanaudolutaki vakacaca o vuravura rau qai tautauvata, qai kaukaua sara na idre e toka vua. E veitaqomaki vakacava? E dau dreta se kolotaka tani na veika e so e dau vuka se lutu vakasakasaka mai maliwalala. Ke sega o Jupiter, era kaya na saenitisi ni rawa ni vaka10,000taki na levu ni ka era coqa se lutuma mai noda vuravura. Ia, na yasa ni noda vuravura ga e toka kina na vula, e rawa nida kaya ni oqo e dua na vu ni kalougata kei vuravura. E sega ni rairai totoka wale ga na vula, se noda cina ni bogi buto, o koya sara ga e vakavuna me dei toka na taiki ni noda vuravura. Na taiki sara ga oqo e veiveisau rawa kina na draki e vuravura, da bula rawa kina o keda kei na vo ni veika bula.
11. Ena sala cava e taqomaka kina noda vuravura na maliwalala?
11 E laurai na kaukaua i Jiova kei na nona maqosa ni bulibuli ena cava ga e rawa nida vakasamataka me baleta na noda vuravura. Dua mada na kena ivakaraitaki na maliwalala, ni vaka tiko e dua na ilati. Levu na mataqali rarama e vakacila mai na matanisiga, na rarama e yaga vei keda, na rarama tale ga e rawa ni vakaleqai keda. Ia, ni yacova mai na vanua sara e cake ena noda maliwalala na rarama dauveivakarusai oqo, era sa dau qai veiwaki kei na cagi na oxygen, lai basika kina e dua na ilati e vakatokai na ozone. Na ilati oqo e sa qai dau tarova na rarama dauveivakarusai e solia mai na matanisiga. O koya gona, na noda vuravura e sa tu vata ga kei na kena iovi se itataqomaki!
12. Cava eda vulica ena italetale ni wai me baleta na kaukaua ni bulibuli i Jiova?
12 Oya e dua wale mada ga na ka vakasakiti me baleta noda maliwalala, na vanua era veicurumaki kina na kasi e veirauti vinaka sara ga mera bula kina na ka bula e vuravura. E dua tale na italetale ni wai. Ena veiyabaki, na wai e dau cawa cake mai wasawasa kei na veiuciwai ena kaukaua ni matanisiga e rawa ni vakasinaita e dua na taqe e sivia e 70 na kilomita na kena raba, kena titobu, Dauvunau 1:7: “Sa dave tiko ki waitui na uciwai kecega; ia sa sega ni sinai na wasawasa; ki na tikina sa daudave maikina na veiuciwai, sa daulesu tale kina.” O Jiova duadua ga e rawa ni vakarautaka e dua na italetale vakasakiti vaka oqo.kei na kena cere. Na wai oqo e dau qai lai kumukumuni me o, kauti koya sara yani na batinicagi. E sowiri tiko i lagi na wai oqo me yacova ni sa savasava, oti sa qai tau mai me uca, se uca cevata, mai vakasuasuataka tale yani na dela i vuravura. Me vaka ga e kaya na
13. E vakadinadinataki vakacava na kaukaua ni Kalou ena veika e bula e dela i vuravura kei na loma ni qele?
13 Eda rawa ni vakadinadinataka ena kabula kece ga eda raica na kaukaua e tu vua na Dauveibuli. Eda raica nona kaukaua ena vunikau vakaiyanaqa na sequoia era tubu sivita sara na vale taba30, vaka kina ena co somidi ni wai era buroro tu ena boto ni sauloa, na co era kaburaka mai vakalevu na oxygen, na cagi eda bula kina na tamata. Na qele mada ga eda butuka tu e vutucoqa ena kabula—na veimataqali baca, karou, kei na kabula lalai sara, era cakacaka vata vakamaqosa me bulabula kina na qele.
14. Na kaukaua vakaiyanaqa cava e ologi koto ena atomi somidi?
14 Sega ni vakabekataki tale ni o Jiova e ‘bulia na vuravura ena nona kaukaua.’ (Jeremaia 10:12) E kilai sara mada ga na kaukaua ni Kalou ena veika somidi sara. Kena ivakaraitaki, ke kabi vata e duanamilioni na atomi, na gacagaca somidi duadua ni veika buli, na kena raba ena sega ga ni yacova na vavaku ni dua bulu na drauniulu. Kevaka mada ga e vakalevutaki e dua na atomi me vaka na levu ni dua na vale taba14, na utona ena vaka na levu ni dua na mata ni masima ena ikavitu ni tabavale. Ia, na uto ni atomi somidi oqo e vu sara tiko ga ni igu vakaiyanaqa e dau veivakarusai ena iyaragi niukilia!
“Na Ka Kecega sa Cegu Rawa”
15. Ni cavuti ira na manumanu kila o Jiova, na cava e via vakavulica vei Jope?
15 E vakadinadinataki tale ga na kaukaua ni Kalou ena veimataqali manumanu era tu e vuravura. E vola na ika148 ni Same na veika e vuqa era vakavinavinakataki Jiova, na tikina e 10 e tukuni ira tale ga na “manumanu kila, kei na manumanu lasa kecega.” O keda na tamata e dodonu meda qoroi koya na Dauveibuli, oqo e dua na vuna a vosa kina vei Jope o Jiova me baleti ira na manumanu me vaka na laioni, asa kila (se, zebra), bulumakau kila, piimoci (se, hippopotamus), kei na livaiacani (vakabauti ni korokotaile). Cava e via vakabibitaka o Jiova? Ke sa rawa vua na tamata me qoroya na manumanu kila, vakadomobula, qai vakarerevaki vaka oya, me qai vakacava nona raici koya e buli ira?—Jope, wase 38-41.
16. E veivakadrukai vakacava e so na manumanu vakatabana e bulia o Jiova?
16 Na Same 148:10 e cavuti ira tale ga na “manumanu vuka” se “manumanu vakatabana” (NW). Vakasamataka mada na kedra veimataqali! E tukuna vei Jope o Jiova ni ositiriji e “beca na ose kei koya sa vodoka.” Me cava tale, e sega beka ni rawa ni vuka na manumanu e 2.5 na mita oqo na kena balavu, ia e rawa ni ciciva e 65 na kilomita dua na aua, e dua mada ga nona ikalawa e rawa ni yacova e 4.5 na mita! (Jope 39:13, 18) Ia, na albatross e levu ga na gauna e vukatubu tu i macawa, me vukaca na veiwasawasa. Sa rauta me via 3 na mita na balavu ni tabana. E rawa ni vakatubutubu tu me vica vata na aua, sega mada ga ni yavalata na tabana. Ena yasana adua, na bee hummingbird, na manumanu vuka lailai duadua e vuravura e lima ga na sedimita na kena balavu. Ia, e rawa ni roba vaka80 na tabana ena dua wale ga na sekodi! E talei dina na saravi ira, e rawa nira vuka vakasukasuka se tu vakadua e macawa me vaka na elikoputa.
17. E vakacava na levu ni tavuto e vakatokai na blue whale? Na cava e rawa nida kaya nida vakasamataka na ika kei na manumanu e bulia o Jiova?
17 Na Same 148:7 e kaya ni o ira sara mada ga na manumanu lelevu ni “wai titobu” era vakavinavinakataki Jiova. Vakasamataka mada na ika e nanumi ni manumanu levu duadua ena noda vuravura, na tavuto e vakatokai na blue whale. Na manumanu levu ni “wai titobu” oqo e rawa ni sivia na 30 na mita na kena balavu. Na kena bibi e rawa ni tautauvata kei na bibi ni 30 na elefaniti lelevu. Na bibi mada ga ni yamena e tautauvata kei na bibi ni dua na elefaniti. Na levu ni utona e vaka na levu ni dua na motoka lailai. Na utona vakaitamera oqo e pamu ga vaka9 ena dua na miniti—e veibasai sara kei na uto ni hummingbird, ni rawa ni pamu vaka1,200 ena dua ga na miniti. Na levu mada ga ni dua na salanidra ni tavuto vakaitamera oqo e rawa tale ni qasi e loma e dua na gonelailai. E uqeti dina na lomada meda cavuta tale ga na malanivosa e tini kina na Same: “Me vakavinavinaka vei Jiova na ka kecega sa cegu rawa.”—Same 150:6.
Vuli Mai na Kaukaua i Jiova me Bulibuli
18, 19. E vakacava sara mada na levu ni ka bula e bulia o Jiova e dela i vuravura? Cava eda vulica e ke me baleta nona lewa?
18 Na cava eda vulica ena nona vakayagataka o Jiova nona kaukaua me bulibuli? Eda galu ga ena veimataqali ka buli e rawa nida vakasamataka. A kaya ena qoroqoro e dua a vakaitavi ena volai ni Same: “I Jiova, sa ka levu vakaidina na nomuni cakacaka! . . . Sa roboti vuravura na nomuni yau.” (Same 104:24) Sega ni dua e vakalasuya rawa na vosa oqo! Era vakabauta e so na dau vakadidike nira bula tu e vuravura e sivia ni duanamilioni na mataqali ka bula; e so tale era kaya ni 10 na milioni, e so era kaya ni 30 na milioni, e so era kaya ni levu cake sara. Ni vakasamataka na tamata na veika vovou me bulia, lakolako ga sa tao, sa sega ni kila se cava tale me cakava. E duatani o Jiova, e sega ni vakaiyalayala na ka e vakasamataka me bulia, e sega tale ga ni vakaiyalayala na kaukaua e tu vua me bulia kina.
19 Eda vulica mai na ka e bulia o Jiova ena nona kaukaua ni o koya ga e Turaga Sau. Na vosa sara mada ga, “Dauveibuli,” e vakaduiduitaki Jiova mai na ka kece e lomalagi, vaka kina e vuravura, ni ka kece oqo era nona “ibulibuli.” O koya sara mada ga na Vosa Vakaibalebale 8:30; Maciu 19:4) E tukuni koya ni “ulu ni veika buli kece ga.” (Kolosa 1:15, VV, neitou na matanivola kala.) E Dauveibuli duadua ga o Jiova, o koya duadua e tu vua na dodonu me Turaga Sau ni lomalagi kei na vuravura.—Roma 1:20; Vakatakila 4:11.Luve i Jiova e dua bau, na nona “matai daucakacaka” ena gauna a bulibuli kina, a sega ni vakatokai koya vakadua na iVolatabu me Dauveibuli. (
20. Ena vakasama cava e vakacegu kina o Jiova ena nona bulibuli?
20 Sa cegu beka o Jiova mai na nona vakayagataka nona kaukaua me bulibuli? E kaya na iVolatabu ni ono na siga a bulibuli kina na Kalou, “a sa vakacegu ko koya e na kenai kavitu ni siga mai na nona cakacaka kecega.” (Vakatekivu 2:2) E vakaraitaka na yapositolo o Paula ni ikavitu ni siga oqo e vica na udolu na yabaki na kena dede, baleta ni se cici tiko ga mai ena nona gauna. (Iperiu 4:3-6) Ia, nona “vakacegu” oqo o Jiova e vakaraitaka beka ni sa sega sara ga ni qai dua na ka e cakava tale? Sega, e cakacaka tiko ga o Jiova. (Joni 5:17) Nona kaya gona ni cegu mai na nona cakacaka e vakaibalebaletaka nona sa vakaotia na nona cakacaka ni bulibuli e vuravura. Ia, se sega ni cegu o koya ena nona raica me vakayacori nona inaki, se cakacaka tiko ga. E okati me dua vei ira na cakacaka oqo na nona vakavuna na volai ni iVolatabu. Na nona cakacaka e okati sara mada ga kina nona kauta mai e dua na ka “buli vou,” me vaka eda na qai veivosakitaka ena Wase 19.—2 Korinica 5:17.
21. Ena tarai ira vakacava me tawamudu na tamata yalodina na veika vakasakiti e bulia na Kalou ena nona kaukaua?
21 Ni sa na cava na gauna ni vakacegu i Jiova, sa na qai rawa ni kaya me baleta na nona cakacaka kece ga e vuravura ni “sa ka vinaka sara,” me vaka ga a cakava ni cava na ono na siga ni nona bulibuli. (Vakatekivu 1:31) Ena vakayagataka vakacava na nona kaukaua me bulibuli ni oti oya? Eda sa na waraka ga meda qai raica. Se cava ga e yaco, e dua ga na ka e macala: ena vakadrukai keda tu ga na veika vakasakiti e bulia na Kalou ena nona kaukaua. Ena tawamudu na noda na vulici Jiova tiko ga mai na veika e bulia. (Dauvunau 3:11) Na noda kilai koya ga vakavinaka, na noda qoroi koya tale ga—sa da na qai toro voleka ga vua na Dauveibuli Uasivi.
^ para. 2 Me vakarawarawataka noda kila na yawa ni vanua oqo, vakasamataka mada ke o vodo motoka—ke tasiri mada ga nomu motoka ena 160 na kilomita dua na aua me kua ni cegu, oti e duanadrau na yabaki o se bera ga ni yaco!
^ para. 6 Era nanuma e so nira a tu ena gauna vakaivolatabu e so na ka ni vakadodorairai. Era veiletitaka ni kevaka e sega, era qai kila tu ga vakacava o ira ena gauna oya na vakaitamera ni iwiliwili ni kalokalo, eda sega ni rawa ni wilika e matada? Na vakasama qiqo vaka oya e guilecavi sara tu ga kina o Jiova, o koya e vakavuna na volai ni iVolatabu.—2 Timoci 3:16.
^ para. 7 Vakasamataka mada se na vakacava na dede ni nomu wilika e 100 na bilioni na kalokalo, ke o wilika e dua na kalokalo ena veisekodi—me qai kua ni cegu, siga, bogi—ena taura e 3,171 na yabaki!


text: 9 Ena sega ni butobuto loaloa me vaka na gauna e rarawa kina na vanua, me vaka e liu ena vanua o Sepuloni kei na vanua o Nafitalai ni a beci.+ Ia ena gauna mai muri ena vakavuna o koya me dokai, qo na sala e volekata na wasawasa ena yasayasa na Joritani, o Kalili ni veimatanitu.2 O ira na lako voli ena butobutoEra raica na rarama levu.O ira na tiko ena vanua ni butobuto loaloaE cilavi ira na rarama.+3 Oni vakalevutaka na matanituOni vakamarautaki ira vakalevu.Era marau e matamuniMe vakataki ira na marautaka na gauna ni tatamusukiMe vakataki ira era marautaka na vota na itokinivalu.4 Oni tatalaka na ivua ni nodra icolacolaNa ititoko e tabadra, na nona ititoko na iliuliu ni cakacakaMe vaka na siga i Mitiani.+5 Na ivava kece e yavalata na qele ni lako tikoKei na isulu e lomoci ena draEna buka ni bukawaqa.6 Ni sucu vei keda e dua na gone,+E soli vei keda e dua na gonetagane,Ena vakatau vua na lewa.*+Ena vakatokai na yacana o Daunivakasala Vuku,+ na Kalou Kaukaua,+ na Tama Tawamudu, na Turaga ni Sautu.7 Na tubu ni nona lewa*Kei na sautu, ena sega ni oti,+Ena idabedabe vakaturaga nei Tevita+ kei na nona matanituMe vakataudeitaka+ me tokonaEna lewadodonu+ kei na ivalavala dodonu,+Ena gauna qo me tawamudu.Na yalogu i Jiova ni lewe vuqa* ena vakayacora qo.8 E dua na vosa e cudruvi ira kina na Jekope o Jiova,E tau vei ira na Isireli.+9 Era na kila kece na tamata,O Ifireimi kei ira na lewe i Samaria,Era kaya ena nodra dokadoka kei na viavialevu ni lomadra:10 “Sa lutu na biriki,Ia eda na tara vale ena vatu ta.+Sa lauta na vunilolo,Ia eda na sosomitaka ena sitari.”11 O Jiova ena vakalevulevui ira na meca i Risini mera ravuti koyaEna uqeti ira na kena meca mera yavala,12 O ira na kai Siria mai na tokalau kei ira na kai Filisitia mai na ra,*+Era na tilomi Isireli ni dalaga na gusudra.+Ena vuku ni ka kece qo, e sega ga ni ruru na nona cudru,Ia e dodoka tiko ga na ligana me veimoku.+13 Nira sega ga ni lesu na tamata vei koya e mokuti ira,Era sega ni qarai Jiova ni lewe vuqa.+14 Ena muduka tani o Jiova vei ira na IsireliNa uludra kei na buidra, na sulina kei na co babalavu,* ena dua ga na siga.+15 Na qase kei koya e dokai vakalevu na uludra,Kei na parofita e vakavulica na ka lasu na buidra.+16 O ira na liutaki ira na tamata qo era vakavuna mera lako sese,Kei ira na tuberi era veilecayaki.17 Oya na vuna ena sega ni marautaka o Jiova na nodra cauravou,Ena sega tale ga ni lomana na nodra gone e sega ni vakatamani* kei na nodra yadaNira vukitani kece, era cakacala,+Na gusudra kece e cavuta na ka lialia.Ena vuku ni ka kece qo, e sega ga ni ruru na nona cudru,Ia e dodoka tiko ga na ligana me veimoku.+18 Ni waqa na ivakarau ca me vaka na bukawaqaE yameca na kau vakavotona kei na co ca.Ena yameca yani na kau ni veikauEna kuvu cake me vaka na kubou vavaku.19 Ena cudru i Jiova ni lewe vuqaE vakamai na vanua,O ira na tamata era na buka ni bukawaqa.Ena sega ni dua ena vakabula na tacina.20 E dua ena taya mai na imatauIa ena viakana ga,E dua ena kana mai na imawiIa ena sega ni mamau.Era na dui kania ga na lewe ni ligadra,21 Ena kani Ifireimi o Manasa,Ena kani Manasa o Ifireimi.Erau na tovata me rau saqati Juta.+Ena vuku ni ka kece qo, e sega ga ni ruru na nona cudruIa e dodoka tiko ga na ligana me veimoku.+


text:
WASE 18
Vuku ena “Vosa ni Kalou”
1, 2. Na ivola cava e sa vola mai vei keda o Jiova, ena vuku ni cava?
O SE nanuma nona volavola mai vei iko e dua nomu itokani dredre e vakaitikotiko sara vakayawa? Dau vakamarautaki keda dina nona volavola mai vei keda e dua eda veidredreti. Eda dau marau meda rogoca se bulabula vinaka tiko se sega, cava e so na ka e sotava tiko, vaka kina na veika ena lalawataka tu beka me vakayacora. Na veitaratara vaka oqo e dau vakavolekati keda vei ira na noda itokani dredre, veitalia mada ga ke da veiyawaki tu.
2 Ia, e rawa ni vakavu marau vakalevu duadua vei keda ke volavola mai vei keda na Kalou eda lomana! Io, e sa volavola dina mai vei keda o Jiova—ena nona Vosa na iVolatabu. Sa vakaraitaka ena nona ivola na ka e baleti koya, na ka e sa cakava, ka e nakita me na cakava, kei na levu tale. Sa solia vei keda o Jiova na nona Vosa baleta ni vinakata meda toro voleka yani vua. Qai digitaka na noda Kalou vuku na sala uasivi duadua me veitaratara mai kina kei keda. E vakavotui dina ga na vuku ena iwalewale ni kena volai na iVolatabu, kei na ka e volai kina.
Na Cava me Volai Kina na iVolatabu?
3. Sala cava a vakadewataka kina o Jiova na Lawa vei Mosese?
3 Era na kaya beka e so, ‘Na cava e sega ni vakayagataka kina na Kalou e dua tale na sala e bau vakasakiti cake—me kena ivakaraitaki, me vosa ga mai lomalagi—me veitaratara kina kei keda na tamata?’ So na gauna sa dau vosa mai lomalagi o Jiova ni vakayagataki ira na agilosi mera nona mata. Dua na kena ivakaraitaki na nona solia na Lawa vei ira na Isireli. (Kalatia 3:19) Era sautaninini sara ga na lewevuqa ena vuku ni domo mai lomalagi—na levu ni nodra rere era kerekere sara ga kina me kua ni vosa vei ira o Jiova ia me vakayagataki Mosese ga me vosa vei ira. (Lako Yani 20:18-20) Sa qai rogoca o Mosese na 600 na Lawa nira cavuti yadudua sara ga vua.
4. Vakamacalataka na vuna ena sega kina ni vinaka ke vakadewataki ga e gusu na Lawa ni Kalou.
4 Ia, vakacava ke a sega ni biu vakaivola na Lawa? Enananuma rawa beka o Mosese na icavucavuti matailalai ni Lawa a vakadewataki vua—na kedra vosa yadudua sara ga—me qai tabucala ena nona vakadewataka vei ira na lewenivanua? Vakacava na iyatukawa ena qai muri mai? Mera sa na vakararavi sara tu beka ga ena Lawa e cavuti ga e gusu? Oqo e sega ni iwalewale vinaka me vakadewataki kina na lawa ni Kalou, e sega ni iwalewale nuitaki. Vakasamataka mada se cava ena yaco kevaka mo tukuna e dua na italanoa vua e dua, oti me qai vakadewataka o koya vua e dua tale, oti e lai vakadewataka o koya oya vua e dua tani tale, vakadewataki yarayara tiko me yacova nira sa rogoca e lewe vica vata. Na italanoa e vakadewataki vei koya na kena iotioti e rawa ni duidui sara mai na kena o a talanoataka taumada. Ia, a sega ni yaco na leqa oqo ena Lawa ni Kalou.
5, 6. Na cava me cakava o Mosese ena vosa i Jiova, me vaka e vakaroti koya kina o Jiova? Na cava e vu ni kalougata kina vei keda na kena biu tu vakaivola na itukutuku i Jiova?
5 Na vuku i Jiova e digitaka kina me biu vakaivola na veika ena tukuna. A vakaroti Mosese: “Mo vola na vosa oqo; ni ka’u sa ia e dua na veiyalayalati kei iko kei ira na Isireli me vaka na vosa oqo.” (Lako Yani 34:27) A qai tekivu na vola iVolatabu ena 1513 B.S.K. Ena loma ni 1,610 na yabaki e tarava, e ‘vosa kina na Kalou ena gauna e vuqa, kei nai valavala e vuqa’ vei ira e rauta nira le 40 era qai vola na iVolatabu. (Iperiu 1:1) Ni toso tiko na gauna, a dau nodra itavi na vunivola yalodina mera lavetaka na vosa kece era volai ena iVolatabu taumada me so na kena ilavelave vovou, na sala oqo e sega ni kawaboko kina na iVolatabu.—Esera 7:6; Same 45:1.
6 Sa vakalougatataki keda dina o Jiova ena nona biuta vakaivola na itukutuku e vakasavuya vei keda. O sa bau ciqoma e dua na ivola o taleitaka sara ga? O taleitaka beka baleta ni vakacegui iko ena gauna o lomaleqa voli kina—o maroroya voli ga kina, oti ga o se baci wilika? E vaka sara ga oqo na ivola e vola mai vei keda o Jiova. Ke a sega ni biuta vakaivola o Jiova na nona itukutuku vei keda, ke a sega ni rawa nida wilika e veisiga da qai vakasamataka Same 1:2) Nida leqa, e rawa nida vakila na ‘veivakacegui e vu mai na iVolatabu.’—Roma 15:4.na ka e tukuna. (
Na Cava Era Volavola Kina na Tamata?
7. E laurai vakacava na vuku i Jiova ena nona digitaka na tamata me vola na nona Vosa?
7 Na vuku i Jiova e digitaka kina na tamata me vola na nona Vosa. Kaya mada ke ra a vakayagataki na agilosi mera volavola, ena tara tale beka ga na noda bula na ka era vola, me vaka ga na noda volavola? E rawa nira vakamacalataki Jiova na agilosi mai na nodra rai cecere vakaagilosi, rawa tale ga nira vakamacalataka na nodra veiqaravi vua kei na ka era raica vei ira na tamata yalodina ni Kalou e vuravura. Ia, ena salavata beka na ivakarau ni noda vakasama kei na ivakarau ni nodra vakasama na kabula vakayalo, o ira e duatani sara na ka era kila, ka era sotava, kei na nodra kaukaua ni vakatauvatani kei keda?—Iperiu 2:6, 7.
“Sai koya na Kalou sa vakavuna nai Vola Tabu kecega”
8. Sala cava e vakalaivi ga kina vei ira na dauvola iVolatabu mera digidigi? (Raica tale ga na ivakamacala e ra.)
8 Ena nona digitaka na tamata me volavola, sa vakarautaka kina o Jiova na ka e ganiti keda dina—na ivolatukutuku e ‘vakavuna na Kalou’ na kena volai, ia e tara sara ga noda bula nida wilika. (2 Timoci 3:16) E rawata vakacava oqo? Kena irairai ni dau vakalaivi ira vakalevu na dauvolavola mera digitaka sara ga vakataki ira na ‘vosa vinaka, dodonu, qai dina,’ mera vola. (Dauvunau 12:10, 11) Sa rauta me duidui na ivakarau ni volavola ena iVolatabu; baleta nira vola o ira e duidui na kedra ituvaki kei na ivakarau ni nodra bula. * Ia, o ira kece na tagane oqo “era a vosataka ga na . . . vosa ni Kalou me vaka sa vakauti ira kina na Yalo Tabu.” (2 Pita 1:21, VV) O koya gona, na ka kece ga era vola “e vosa ni Kalou.”—1 Cesalonaika 2:13.
9, 10. Na cava e taleitaki ga kina vakalevu na iVolatabu?
9 Sa rauta me taleitaki na iVolatabu, nira vola ga na tamata me 2 Korinica 12:7-10) O koya gona, era vola sara ga na ka era dui sotava ena kena ivolavolai era na sega ni rawa ni cakava na agilosi.vakataki keda. Era ivalavala ca, levu tale ga na veivakatovolei kei na ka dredre era sotakaya. Ena so na gauna, e uqeti ira na yalo i Jiova mera vola sara ga na ka era dui sotava, nodra rai kei na nodra sasaga. (
10 Me kena ivakaraitaki, vakasamataki Tevita mada, na tui kei Isireli. Ni sa kilai yalona tale mai na so na nona ivalavala ca bibi, sa qai vola o Tevita e dua na Same e talaucaka kina na lomana, e masuta na Kalou me vosoti koya. E vola: “Mo ni vakasavasavataki au sara mai na noqu caka cala, . . . ni’u sa vakatusa na noqu talaidredre: ka sa tu ga e mataqu e na veisiga na noqui valavala ca. Raica, ka’u a sucu vata kei na ca; ka sa kunekunetaki au ko tinaqu e nai valavala ca. Ni kakua ni vakasevi au mai na matamuni; ka mo ni kakua ni kauta tani vei au na nomuni Yalo Tabu. Ai soro vua na Kalou na yalo sa raramusumusu; a yalo sa ramusu, ka bibivoro, ko ni na sega ni cata, na Kalou.” (Same 51:2, 3, 5, 11, 17) E macala ni na tarai iko na vakamamasu nei koya e vola na Same oqo. Ia, na tamata ivalavala ca ga e rawa ni vaka oqo na nona vakamamasu.
Cava e Volatukutukutaka ga Kina Vakalevu na Bula ni Tamata?
11. Na italanoa dina vakacava era volai tu ena iVolatabu “me da vakatavulici kina”?
11 E tiko e dua tale na vuna e tarai keda kina vakalevu na ka e volai ena iVolatabu. Baleta ni vakamacalataki kina vakalevu na kedra itukutuku o ira era bula dina—o ira era qarava na Kalou kei ira era sega ni qarava na Kalou. Eda wilika na veika era sotakaya, na veika dredre kei na veika marautaki. Eda raica nodra tauca na vua ni nodra digidigi. Na ivolatukutuku kece oqo era volai “me da vakatavulici kina.” (Roma 15:4) E vakayagataki ira na italanoa dina oqo o Jiova me vakavulici keda kina, era tara sara ga na lomada. Dikeva mada e so na kena ivakaraitaki.
12. Ena sala cava e vukei keda kina na kedra italanoa e so era sega ni yalodina, e volai tu e na iVolatabu?
12 Na iVolatabu e tukuni ira e so era sega ni yalodina, e so Maciu 26:14-16, 46-50; 27:3-10) Na italanoa vaka oqo era tarai keda vakalevu, nira sega ni tukuna wale ga na ivalavala e ca, era tukuna tale ga na vuna era ca kina, qai vakavulica vei keda meda cata na ivalavala vaka oqo.sara mada ga na tamata torosobu, kei na veika e dui yacovi ira. Ena itukutuku kece oqo eda raica na ituvaki e vakaraitaki kina na itovo sega ni vinaka, e vakarawarawataka noda kila na itovo meda qarauni keda kina. Me kena ivakaraitaki, e matata sara ga vakasigalevu vei keda na ca ni sega ni yalodina ena ka e cakava sara ga o Jutasa ena nona bukia na vere me vesu kina o Jisu. (
13. Na sala cava e vukei keda kina na iVolatabu me matata vei keda na ibalebale ni ivalavala vinaka e so?
13 Na iVolatabu e vakamacalataki ira tale ga e levu na dau veiqaravi yalodina ni Kalou. Eda wilika kina na itukutuku ni nodra solibula kei na nodra yalodei. Eda raica kina na bulataki ni so na itovo ena bibi meda bulataka tale ga me rawa kina nida toro voleka vua na Kalou. Kena ivakaraitaki mada na vakabauta. Na iVolatabu e vakamacalataka na vakabauta qai kaya ni rui bibi me tiko vei keda kevaka eda via vakamarautaka na Kalou. (Iperiu 11:1, 6) Ia, e volatukutukutaki tale tu ga kina na kedra italanoa e so era vakaraitaka sara ga ena nodra bula na vakabauta. Vakasamataka mada na vakabauta nei Eparama ena nona sa lai tu vakarau sara me cabori Aisake. (Vakatekivu, wase 22; Iperiu 11:17-19) Na italanoa vaka oqo e vakarawarawataka sara ga na noda taura na ibalebale ni “vakabauta,” qai dredre meda guilecava. Eda raica sara ga na vuku i Jiova ena nona vakarautaka mai e so na ivakaraitaki bula ni vakabauta kei na ivalavala vinaka tale e so, me ikuri ni nona vakauqeti keda meda saga me tu vei keda na ivalavala vinaka vaka oqori!
14, 15. Na cava e tukuna na iVolatabu me baleta e dua na marama a lako ina valenisoro? Na cava eda vulica me baleti Jiova mai na italanoa oqo?
14 Na italanoa dina tale ga era volai ena iVolatabu era vakaraitaka vei keda e so na ka me baleti Jiova. Vakasamataka mada na ka eda wilika me baleta e dua na marama a raica o Jisu ena valenisoro. Dabe volekata toka o Jisu na kato ni iyau, sa qai vakaraici ira toka na mai biuta nodra cau. Ra lako mai e levu na vutuniyau * Oqo na qavu ni sede se bau tu vua. Mani kaya o Jisu, o koya e tautauvata vinaka sara ga na nona rai kei na rai i Jiova: “Na yada dravudravua oqo sa biuta vakalevu ki na kato ni lavo, ko ira kecega era sa biuta vakalailai.” E macala mai na veivosa oqo ni kevaka e soqoni vata kece na ilavo e biu ena kato ni cau, e lailai ga ni vakatauvatani kei na duabulu na cau ni marama oqo.—Marika 12:41-44; Luke 21:1-4; Joni 8:28.mera mai biuta na nodra cau “mai na nodra ka e vuqa.” Ia, o Jisu e vakaraica matua e dua na yada dravudravua. E biuta o koya “e rua nai lavo lalai sara.”
15 Vakasamataka mada. Vei ira kece na lako mai na valenisoro ena siga oya, na yada ga oqo a cavuti ena iVolatabu! E vakavulici keda o Jiova ena italanoa oqo meda kila ni dau vakavinavinakataka o koya na ka eda cakava. E marau o koya me ciqoma na isolisoli eda solia vua mai vu ni lomada, veitalia ke lailai ni vakatauvatani kei na ka era solia e so tale. Na italanoa ni yada e sala vakasakiti dina e vakavulici keda kina o Jiova ena tikina oqo!
Na Veika e Sega ni Tukuni ena iVolatabu
16, 17. Eda kila vakacava na vuku i Jiova ena nona digia me kua ni volai e so na ka ena nona Vosa?
16 Ni o volavola vua e dua nomu itokani dredre, ena vakaiyalayala ga na levu ni ka o na rawa ni vola. O koya gona, o na digia vinaka na ka mo na vola. E vaka tale ga oqo o Jiova ena nona digia na ka me talanoataka kei ira mera talanoataki ena nona Vosa. Ia, ena italanoa se itukutuku oqo, e sega ni dau tukuni vakamatailalai na veika kece. (Joni 21:25) Me kena ivakaraitaki, ni tukuna na iVolatabu na siganilewa ni Kalou, ena sega sara beka ni vakaceguya taucoko na lomada na kena itukutuku. E laurai na vuku i Jiova ena ka e digia me kua ni volai ena nona Vosa. Ena sala cava?
17 Na ivolavolai ni iVolatabu ena vakaraitaka tale ga se cava e Iperiu 4:12: “Sa bula na vosa [se, itukutuku] ni Kalou, ka kaukauwa, ka gata vakalevu ka mucu ga nai seleiwau batirua, ka suaka me wasea rua kina na lomada kei na yaloda, kei na nodai sema kei na uto ni sui, a sa vakalewa sara na nanuma kei nai naki ni yaloda.” Na itukutuku ni iVolatabu ena tara sara ga na lomada, ena vakatakila mai na noda vakasama kei na noda inaki dina. O ira era wilika ena yalo e vakalelewa era na dau tarabe vakalevu ena itukutuku e sega ni taucoko, ra qai sega ni vakacegui kina. O ira vaka oqo e rawa nira vakabekataka na loloma ni Kalou, nona vuku, kei na nona lewadodonu.tiko e lomada. E kaya na
18, 19. (a) Na cava meda kua kina ni yavalati ke dua na itukutuku ena iVolatabu e vakavu lomatarotaro, da qai sega ni kunea totolo na kena isau? (b) Na cava e gadrevi me rawa nida qai kila kina na Vosa ni Kalou? E laurai vakacava ena tikina oqo na vuku levu ni Kalou?
18 Ena yasana kadua, nida vulica ena makutu na iVolatabu ena yalo dina ni via vuli, eda na qai kilai Jiova vinaka, ena qai matata vei keda na ka e vakaraitaka dina tiko na iVolatabu me baleti koya. O koya gona, eda sega ni yavalati ke so na itukutuku ena iVolatabu e vakavu lomatarotaro, da qai sega ni kunea totolo na kena isau. Eda kila ni kevaka eda na vulica tiko ga na iVolatabu, ena qai matata ga mai na veika dina me baleti Jiova na Kalou. Ke sega mada ga ni matata vei keda e dua na ka, se vaka me kena irairai ni veicalati e dua na itukutuku kei na itovo ni Kalou, meda kua ni guilecava ni veika eda sa vulica rawa mai na iVolatabu e sa vakadeitaka oti vei keda ni o Jiova e Kalou dauloloma dina ga, dau veinanumi, qai dau lewadodonu.
19 O koya gona, kevaka eda via kila na Vosa ni Kalou, e dodonu meda dolava na lomada kei na noda vakasama ena noda wilika kei na noda vulica. Oqo e ivakaraitaki levu dina ni vuku i Jiova. Ena vuku ni cava? Baleta na ivola era vola na tamata vuli e rawa wale ga nira kila o “ira na vuku kei na yalomatua” vakayago. Ia, na volai ni dua na ivola mera kila wale ga o ira e vinaka na lomadra—e sa ivakaraitaki dina ga ni vuku ni Kalou!—Maciu 11:25.
iVola e Vutucoqa ena “Vuku Dina”
20. Na cava e rawa duadua ga kina vei Jiova me tukuna vei keda na ivakarau ni bula e vinaka meda muria? Na cava e tu ena iVolatabu e rawa ni vukei keda?
20 E vakaraitaka vei keda o Jiova ena nona Vosa na ivakarau ni bula e vinaka taudua meda muria. Ni buli keda, e kila vinaka cake o koya na ka e gadrevi me vinaka kina noda bula. Se sega tale ga ni veisau na ka eda gadreva me vaka na noda dau vinakata meda lomani, meda marau, me vinaka tale ga noda veimaliwai. E vutucoqa ena iVolatabu na “vuku dina” e rawa ni vukei keda me vakainaki na noda bula. (Vosa Vakaibalebale 2:7) Na iwasewase yadua ni ivolanivuli oqo e lewena tiko e dua na wase e vakamacalataka na sala eda na bulataka kina na ivakasala momona ena iVolatabu, ia meda dikeva mada oqo e dua ga na kena ivakaraitaki.
21-23. Na ivakasala momona cava ena vukei keda meda kua ni katona na ca se meda cudru tiko ga?
21 De dua o sa na vakadinata ni o ira era dau katona na ca ra qai dau kubuta lo tu ga na nodra rarawa era dau vakavuna ga na nodra leqa. Na katoni ni ca e rui icolacola bibi, e rawa ni vakaleqai keda. E rawa ni vakaleqa na vakasama, kauta laivi na bula vakacegu, kei na marau. E dikevi ena tabana vakavuniwai ni katoni ni cudru e rawa ni vakarawarawataka na tauvi mateniuto kei na levu tale na mate bibi. Ia, ni bera sara na vakadidike vakavuniwai, sa kaya makawa tu na iVolatabu na ivakasala momona oqo: “Kakua so ni cudru, biuta ga na daulesavi.” (Same 37:8) Ia, eda na cakava vakacava oqo?
22 Oqo tale e dua na ivakasala momona mai na iVolatabu: “A nona yalomatua na tamata sa vakaberabera kina na nona cudru; ka sa ka e rogo vinaka kina ni sa sega ni cudruvaka na cala.” (Vosa Vakaibalebale 19:11) Na nona yalomatua e dua ena raica rawa kina na ka e sega ni raica rawa na mata. Na yalomatua e via vaka tiko na bulataki ni ka e kilai, ni rawa ni vukei keda meda kila na vu ni ka e tukuna se ka e cakava e dua. Noda saga meda biuti keda ena kena ituvaki ena vukei keda meda kua ni raici koya cala se nanumi koya vakatani.
23 Na ikuri ni ivakamacala oqo e tiko tale ga ena iVolatabu: “Dou veivosoti vakai kemudou, ka kakua ni veicudruvi.” (Kolosa 3:13) Na vosa “dou veivosoti vakai kemudou” e kena ibalebale nida na sega ni sauma na ca e caka vei keda, eda na vakalaiva ga. Ni tiko vei keda na vosota vaka oqo, eda na sega ni katona na veicudruvi lalai kece ga e yaco. O koya e “veivosoti” e sega ni cudru tiko ga. E kila o koya na noda Kalou vuku ni dodonu meda dau veivosoti kevaka e tiko na vuna meda veivosoti kina. Ena sega ni vakila wale ga na kena yaga o koya e vosoti, ia vakauasivi o keda ni na vakacegu na noda vakasama kei na lomada. (Luke 17:3, 4) Sa duatani ga na vuku e kunei ena Vosa ni Kalou!
24. Na cava ena yaco nida moica noda bula me salavata kei na vuku vakalou?
24 Dua na ka na nona lomani keda o Jiova, oya na vuna e vakaraitaka mai kina vei keda e so na ka. Mani digia na sala vinaka duadua—me volai e dua na ivola, mera vola ga na tamata, ia e vakamuai ira na yalo tabu ni Kalou. Oya na vuna e laurai ga kina ena drauniveva kece ni iVolatabu na vuku ni Kalou. E “nuitaki” na vuku oqo. (Same 93:5, NW) Nida moica noda bula me salavata kei na vuku oqo da qai wasea yani, sa sala sara tiko ga ni noda toro voleka vua na Kalou vuku duadua. Eda na veivosakitaka ena wase e tarava e dua tale na ivakaraitaki vakasakiti ni vuku i Jiova: nona rawa ni parofisaitaka na ka e se bera ni yaco, kei na nona vakayacora na nona inaki.
^ para. 8 Me kena ivakaraitaki, ni ivakatawa ni sipi o Tevita, e dau vakayagataka vakalevu na ivakatautauvata me baleta na vakatawa sipi. (Same 23) Ni dau kumuni ivakacavacava o Maciu, e dau cavuta vakalevu na fika kei na ilavo. (Maciu 17:27; 26:15; 27:3) E vuniwai o Luke, e dau vakilai sara ga oqo ena vosa e vakayagataka ena nona Kosipeli.—Luke 4:38; 14:2; 16:20.
^ para. 14 E biuta na marama oqo e rua na lepta, na nodra ilavo lailai duadua na Jiu ena gauna oya. Na rua na lepta oqo e 1/64 ni isau ni tamata cakacaka ena dua na siga. Na rua na ilavo oqo e sega mada ga ni voli rawa kina e dua na siparo, na manumanu isau lailai duadua era dau kania na dravudravua.


text:
Cava e Vakatakarakarataka na Manumanu Kulakula ena Vakatakila 17?
Kena isau vakaivolatabu
Na manumanu kulakula e cavuti ena Vakatakila 17 e vakatakarakarataka na isoqosoqo e matataki ira na veimatanitu, qai vinakata me veivakaduavatataki e vuravura. A kilai tu e liu na isoqosoqo qori me Matabose Makawa kei Vuravura, ia sa vakatokai ena gauna qo me Matabose kei Vuravura.
Ka e kilai me baleta na manumanu kulakula
iSoqosoqo vakapolitiki. E ‘vitu na uluna’ na manumanu kulakula, e tukuni ni vakaibalebaletaka qori e “vitu na ulunivanua” kei na “vitu na tui” se o ira na veiliutaki. (Vakatakila 17:9, 10) E vakayagataki ena iVolatabu na ulunivanua kei na manumanu me vakatakarakarataka na matanitu.—Jeremaia 51:24, 25; Taniela 2:44, 45; 7:17, 23.
iVakarau ni veika vakapolitiki e vuravura. Erau veiucui na manumanu kulakula kei na manumanu e vitu na uluna ena Vakatakila 13, qai vakatakarakarataka na ivakarau ni veika vakapolitiki e vuravura. Na manumanu ruarua qori e vitu na uludrau, tini na kedrau ileu, qai volai e uludrau na yaca e vosabeci kina na Kalou. (Vakatakila 13:1; 17:3) Sa rauta me tukuni ni rau veiucui. Na ivakarau ni veika vakapolitiki e vuravura e ucuya vinaka na manumanu kulakula.—Vakatakila 13:15.
Tokoni koya na veimatanitu. Na manumanu kulakula e “basika mai” se cicivaki tiko ena nodra veitokoni na veimatanitu.—Vakatakila 17:11, 17.
Veitokani kei lotu. E dabe toka ena manumanu kulakula o Papiloni na Ka Levu, na lotu lasu kece kei vuravura. Kena ibalebale e vakatau tu vei lotu na itosotoso ni manumanu.—Vakatakila 17:3-5.
Beca na Kalou. E “robota tu” na manumanu “na yaca e vosabeci kina na Kalou.”—Vakatakila 17:3.
Sega ni yavala tu ena loma ni dua na gauna. Ena sega ni yavala tu ena loma ni dua na gauna na manumanu kulakula ni na biu ena “qara e sega ni vakabotona.” * Ia ena qai cabe tale mai na qara na manumanu qori.—Vakatakila 17:8.
Vakayacori na parofisai vakaivolatabu
Raica mada se sala cava rau vakayacora kina na parofisai me baleta na manumanu kulakula na Matabose kei Vuravura, kei na Matabose Makawa kei Vuravura.
iSoqosoqo vakapolitiki. E tokona na veika vakapolitiki na Matabose kei Vuravura ni dau valataka “na nodra dodonu vakalawa na veimatanitu era lewena na kena isoqosoqo.” *
iVakarau ni veika vakapolitiki e vuravura. Ena 2011, sa 193 na matanitu era lewe ni Matabose kei Vuravura. Sa rauta me kaya ni levu duadua na tamata kei na matanitu e matataka e vuravura.
Tokoni koya na veimatanitu. E cicivaki tiko na Matabose kei Vuravura ena nodra veitokoni na veimatanitu era lewe ni kena isoqosoqo, qai tautauvata na lewa kei na dodonu e soli ina matanitu yadua.
Veitokani kei lotu. E dau veitokoni vakalevu o lotu ina Matabose Makawa kei Vuravura, kei na Matabose kei Vuravura. *
Beca na Kalou. A tauyavu na Matabose kei Vuravura “mera tiko vinaka kina na lewe i vuravura, me vakilai tale ga na sautu.” * E totoka na ka e via cakava qori na Matabose kei Vuravura, ia e beca na Kalou ni tukuna me cakava na ka e kaya na Kalou ni na cakava duadua ga na nona Matanitu.—Same 46:9; Taniela 2:44.
Sega ni yavala ena loma ni dua na gauna. A tauyavu na Matabose Makawa kei Vuravura ni oti toka ga vakalailai na iMatai ni iValu Levu me vakilai tiko ga kina na sautu. Ia e sega ni tarova rawa na veivaluvaluti e veiyasa i vuravura. Sa tekivu guce na kena sasaga ena veiraravui ena iKarua ni iValu Levu ena 1939. Ni oti na iKarua ni iValu Levu ena 1945, a tauyavu sara na Matabose kei Vuravura. Na kena inaki, iwalewale e muria, kei na kena ituvatuva e tautauvata vinaka sara ga kei na Matabose Makawa kei Vuravura.
^ para. 10 E kaya na ivolavosa na Vine’s Expository of Old and New Testament Words, ni vosa vaKirisi e vakadewataki me “qara e sega ni vakabotona” e kena ibalebale “sega ni yalani na kena titobu.” Na iVolatabu na King James Version e vakayagataka tale ga na “qara e sega ni vakabotona.” Ni cavuti ena iVolatabu na qara e sega ni vakabotona, e vakaibalebaletaka e dua na vanua se ituvaki e vesu kina e dua qai sega ni cakava rawa e dua na ka.
^ para. 13 Raica na Tikina e 2, ena iVola ni Veiyalayalati ni Matabose kei Vuravura (Charter of the United Nations).
^ para. 16 Kena ivakaraitaki, e kaya ena 1918 na nodra matabose na lotu Tawase e Merika ni “ivakatakarakara vakapolitiki ni Matanitu ni Kalou e vuravura” na Matabose kei Vuravura. Era lai sota e San Francisco ena 1965 mera veitokoni qai masulaka na Matabose kei Vuravura, na mata mai na lotu Buda, Katolika, Orthodox, Idu, Musolomani, lotu vakaJiu, kei na lotu Tawase. A vakaraitaka tale ga nona vakanuinui ena 1979 na Tui Tabu o John Paul II, ni na “ivurevure tawamudu ni vakacegu kei na lewadodonu” na Matabose kei Vuravura.
^ para. 17 Raica na Tikina e 1, ena iVola ni Veiyalayalati ni Matabose kei Vuravura.


text:
Banjo
Na banjo e va, lima, se ono iyaya ni wa ena dua na mebareni lailai, dodoka tu e dua na qara ena dua na itutu ni resonator. Na mebareni e dau rauni, ka dau caka na palasitika, se na manumanu ena so na gauna. Na fomu taumada ni iyaya a vakayacora o Aferika kai Amerika e Amerika, Tauri mai na vata vaka-Aferika iyaya cakacaka. Na banjo dau veimaliwai vakawasoma kei ira ivakatagi ni mamarau ka vauna ivakatagi. Banjo e rawa talega ni vakayagataki ena so na vatu sere. Levu na vatu ilawalawa, me vakataka The Eagles, Led Zeppelin, ka The Allman Brothers, sa vakayagataka na banjo ni lima na wa ena so na nodra sere.


text:
YALOVATA OVALAU 7S TOURNAMENT
Written by Atu Kurumudu on April 20, 2022
Ai sevu ni gauna me qaravi kina na sotasota ni qito qo na Yalovata Rugby Club ka veitokoni kina
o Paradise Beverages Ltd ena kena qaravi mai Levuka, Ovalau. Tekivu tiko ena Vakaraubuka ga qo ki na siga Vakarauwai
Kaya o James Vunituraga e dua nai vakailesilesi ni sotasota ni dua na ka na levu ni timi kei na dau ni veitokoni era sa nanamaki yani ena sota siga rua qo
me vaka ni caka vata ruarua kina na qito Raka kei na Volleyball ena Nasau Park.
Vakadeitaki rawa me 24 na timi ni tagane ena Raka ka 8 na timi ni yalewa. 10 na timi ni volleyball.
Qo na sota bula qai caka tale tu e Levuka..au kaya lo lia!
Sa veisureti na komiti moni gole yani ka lai sara qito kei na veivakamarautaki, volitaki talega kina na kakana.
PC: LevukaHomestay


text:
Yaloyalo
Na yaloyalo sa dua na siga bibi me da nanuma tiko ena bula oqo. Na veilawalawa segata kece kei na veiyasana kece e tu na nodra soqo. Eso na soqo vakayacori tiko mai na itovo vakavanua, Me kena ivakaraitaki, na nodratou yabaki vou ena tokalau kei Esia, Dragon boat festival, Mid-autumn festival, Qingming yalo, Double Ninth Festival. Eso na soqo vakayacori tiko mai na lotu, me kena Kirisimasi, Siganimate, Buddha Siganisucu ni kei na so tale. Eso na soqo vakayacori tiko mai na Commemoration ni dua se dua na soqo, me vaka na vakacagicagi ni Matanitu yalo. Na setareki ni qito tale eso e tiko kina na iSoqosoqo ni veimatanitu e lesi me vaka na siga cakacaka yalo, marama yalo kei na siga tina yalo.


text:
O Cei o Meri Makitala?
Kena isau vakaivolatabu
O Meri Makitala e dua na imuri yalodina i Jisu Karisito. E rairai vakayacani o Meri ena dua na taoni makawa e vakatokai me o Makitala, e toka volekata na Wasa o Kalili. Rairai a dau tu ena taoni qori o Meri.
O Meri Makitala e dua vei ira na marama era tomani Jisu kei iratou na nona tisaipeli, qai dau tokoni ratou ena veika vakayago. (Luke 8:1-3) A raica sara ga na nona vakamatei o Jisu, qai dua vei ira na imatai ni tamata me raica na nona vakaturi.—Marika 15:40; Joni 20:11-18.
E dua na saqamua o Meri Makitala?
E sega ni kaya na iVolatabu ni dua na saqamua o Meri Makitala. E kaya ga ni curumi yalo velavela, qai vakabulai koya o Jisu.—Luke 8:2.
E lako ga mai vei na vakasama ni dua o koya na saqamua? Ni sa oti e vica na drau na yabaki nona mate, e qai nanumi ni o koya ga na yalewa (de dua e saqamua) e qai vuya na yava i Jisu ena wainimatana qai vakamamacataka ena drauniuluna. (Luke 7:36-38) Ia e sega ni dua na ivakadinadina vakaivolatabu me baleta na vakabauta qori.
E dua vei ira na “yapositolo ni yapositolo”?
Sega. Era vakatokai Meri na lotu Katolika me o “Sanito Meri Makitala” kei na “yapositolo ni yapositolo,” ni a matai ni tamata me mai tukuna vei iratou na yapositolo ni sa vakaturi o Jisu. (Joni 20:18) Ia sega ni kena ibalebale qori ni sa dua na yapositolo. E sega tale ga ni tukuni qori ena iVolatabu.—Luke 6:12-16.
E mai vakacavari na volai ni iVolatabu ena icavacava ni imatai ni senitiuri G.V. Era qai saga na italatala ni lotu mera vakacerecerei Meri ena ikaono ni senitiuri. Ni oti e vica na drau na yabaki mai na imatai ni senitiuri, era qai vola eso nira vuvutaki Meri Makitala na yapositolo. Ia e lasutaki na italanoa qori, e sega ni volai ena iVolatabu.
E wati Jisu Karisito?
Sega. E tukuni sara tu ga vakamatata ena iVolatabu ni sega ni vakawati o Jisu. a
a Raica na ulutaga “A Vakawati o Jisu? Eso na Tacina?”


text:
TOMANI TIKOGA NA VEICULA NI TATAROVI NI COVID
Written by Maikeli Radua on January 17, 2022
TUSITI naika 18 ni Janueri, dua tale na siga ni veicula. Kaya na minisitiri ni bula ni veicula ni tatarovi ni Covid ka meda kauti keda ena veivanua sa vakarautaki eso.Taurivaki nai cula ni Booster ni Covid 19 nodra na yabaki 18 lako cake. Taurivaki talega kina nai cula nodra na yabaki 15 – 17 era gadreva nai matai se i karua ni cula.
Ni osa ciqoma oti nai ka rua ni nomui cula, waraka me oti sara e 5 na vula qai rawa nio cula ena booster. Kakua nio lako koso. Waraka me 5 na vula qai o booster. Kauta yani nomu ID me vaka na Joint FNPF/FRCA, laiseni ni draiva, volatara ni curuvanua, ID ni vuli se FNPF card  mo vakalewe fomu ni veicula. Keo gadreva mo cula vakadua, nanuma mo vakalewe fomu ena monalivaliva, sikova na kena fomu ena vra.digitalfiji.gov.fj. Veicula ena sogo tale ena 3 ni yakavi.
SERUA/NAMOSI – valenibula makawa e Navua 9am – 3pm
SUVA – Albert Park kei na Civic Centre 9am – 3pm
NASINU – United Apparel Nadawa – 9pm – 3pm
Source: Mininstry of Health FB


text:
VAKAUTA O AMERIKA NA PHOENIX GHOST DRONE KI UKRAINE
Written by Mika Qalobula on May 3, 2022
E sa vakauta ko Amerika vei Ukraine na drone ka vakatokai na Phoenix Ghost Drone,me laki vakayagataki ena vuku ni kaba vakaivalu se cakava tiko ga oqo na mataivalu ni matanitu o Rusia.
E tukuni na kena i tukutuku na Drone oqo ni duatani sara na veika e rawa ni vakayacora,ka sega ni dau vakayagataki vakawasoma mai na mataivalu ko Amerika.
Vakarorogo mai ena Vitifm 92.2fm,92.6fm kei na 92fm.
SOURCE- CNN
VITI FM – E KAMICA QAI KACHI


text:
ITALANOA 3
iMatai ni Tagane kei na Yalewa
NA CAVA e duidui ena iyaloyalo oqo? Io, sa kune kina na tamata. Oqo o rau na imatai ni tagane kei na yalewa. O cei e buli rau? Na Kalou. O kila na yacana? O Jiova. Na yacadrau na tagane kei na yalewa oqo o Atama kei Ivi.
A buli Atama vakacava na Kalou? E vakayagataka na kuvuniqele me bulia kina e dua na yago vinaka vakaoti. E yago ni tagane. Sa qai uvuca na cagi ena qaraniucu i Atama me bula kina.
A solia vei Atama e dua na cakacaka na Kalou o Jiova. A kaya vua me vakayacani ira na manumanu. A rairai wanonovi ira dede na manumanu o Atama ni bera ni vakatokayacataki ira ena yaca veiganiti. Ia a raica rawa e dua na ka ni vakayacani ira tiko na manumanu. O kila se cava oya?
Era vakaisa kece na manumanu. Era tiko na elefaniti tagane kei na elefaniti yalewa, na laione tagane kei na laione yalewa. Ia o Atama e sega na kena isa. Sa qai cakava o Jiova me moce lutu o Atama, qai ucuna mai sarisarina e dua na sui. Mani bulia sara kina e dua na yalewa me kena isa se watina.
Dua na ka na levu ni marau i Atama! Bau marau tale mada ga o Ivi me mai bula tu ena dua na were totoka vaka oqo! Sa rawa ni rau vakaluveni me rau marautaka na bula kei ira na luvedrau.
A vinakata o Jiova me rau bula tawamudu o Atama kei Ivi. A vinakata me rau teivaka na vuravura taucoko me vaka na were totoka o Iteni. Sa na wacava mada na levu ni nodrau marau o Atama kei Ivi ni rau vakasamataka na itavi a soli vei rau. Ke o bula ena gauna oya, o na taleitaka beka mo veivuke ena kena vakarairaivinakataki o vuravura? Ia a sega ni dede na nodrau marau o Atama kei Ivi. Meda raica mada na vuna.


text:
CICIVAKI E VALENIBULA O ROCKI HUNI NA DAUVEIVACU ENA MOSI NI KETE
Written by Demesi Kakaya on November 9, 2022
Mai vakila na cauravou yabaki 23 na jabeni ni Heavyweight mai Ositerelia qo o Rocki Huni e dua na mosi ni kete kaukauwa ni oti na nodrau sota ena veivacu kei Kiki Leutele na cauravou ni Niusiladi ena Siga Vakaraubuka sa oti. Sa veivacu oti vaka vitu ena bibi qo o Huni ia e se bera vakadua ni bau druka ka namaki mena dede vei koya na beleti oqo baleta ni se tu donu sara tuga.
Mai tarova koso na daunilewa na veivacu oya ni oti nona viritaka e dua na i vacu kaukauwa o Huni vei Leutele ka vuna nona viritaka vakaveitalia na yavana ena rigi mai Brisbane’s Nissan Arena ena Siga Vakaraubuka.
Vakaraitaki ni mai cicivaki e valenibula o Huni me lai qaravi vakavuniwai ena mosi e lako curuma. Eya sele talega na tabai Huni ena loma ni 18 na vula sa oti ni oti na nona vakadrukai Paula Gallen enai ka 10 ni wavoki. Tuvatuvaka tale o Huni me na rua nona veivacu ena vula o Veverueri me na rawa ni lade cake yani ena i vakatagedegede ni veivacu e vuravura.
Source : Stuff.Co


text:
O Bau Kila?
E tokona na itukutuku ena iVolatabu na ka e kune ena vakekeli?
E vakamacalataki ena ivola na Biblical Archaeology Review, ni vakadinadinataki ena ka era kunea na daunivakekeli nira a bula dina e “rauta ni 50” era cavuti ena iVolatabu vakaIperiu. Okati tiko ena iwiliwili qori e 14 na tui Juta kei Isireli, so era kilai levu me vakataki Tevita kei Esekaia, so tale e sega, me vakataki Minemi kei Pika. Wili tale tiko ga kina e 5 na Fero, kei na 19 na tui ni Asiria, Papiloni, Moapi, Perisia, kei Siria. Eso tale era cavuti ena iVolatabu kei na itukutuku ni vakekeli, sega ni o ira ga na vuvale vakatui. Era cavuti tale ga kina na bete levu, vunivola, kei na so tale na ivakalesilesi.
E tomana na ivola qori nira “duavata e levu na dauvakadidike” ena kena vakadeitaki na yaca kece era kune ena vakekeli. E cavuti tale ga ena iVolatabu vaKirisi vaKarisito e levu era bula ena gauna makawa, kune ena vakekeli e levu na ivakadinadina nira a bula ena dua na gauna—me vakataki Eroti, Ponitio Pailato, Tiperiu, Kaiafa, kei Serikiu Paula.
Gauna cava era yali kina na laione ena vanua vakaivolatabu?
Sa sega na laione ena vanua vakaivolatabu nikua, ia era kila na manumanu qo na dauvolaivolatabu nira cavuti vaka150 vakacaca ena iVolatabu. Levu ga na gauna era cavuti vakaivakatakarakara ena iVolatabu, so tale na gauna era volaitukutukutaki nira bula dina. Kena ivakaraitaki nodratou vakamate laione o Samisoni, Tevita kei Penaia. (Dauveilewai 14:
Ena gauna makawa e kune e dua na mataqali laione na Asiatic lion (na Panthera leo persica). Kune vakalevu mai Esia Lailai kei Kirisi me yaco i Palesitaina, Siria, Mesopotemia, kei na vuaira kei Idia. Nira manumanu mareqeti ra qai rerevaki, e laurai kina vakalevu ena nodra droini makawa mai na Tokalau kei Esia. Ceuti tale ga na kedra droini na laione me iukuuku ena vanua era dau taubale kina e Papiloni makawa.
Era vakasasataki ira na laione e Palesitaina na mataivalu ni lotu donuya na icavacava ni ika12 ni senitiuri G.V. Era rairai yali yani na laione ena vanua qori ni oti toka ga na yabaki 1300. Ia e volaitukutukutaki nira se kune tiko ga e Mesopotemia kei Siria me yacova na ika19 ni senitiuri, vaka kina e Irani kei Iraki ena itekitekivu ni ika20 ni senitiuri.


text:
NAMAKA NA KOTAFAINALA NI RUGBY LEAGUE WORLD CUP.
Written by Maikeli Radua on November 2, 2022
Image: Vodafone Fiji Bati
Lewe 8 taucoko na timi era sa vakadeitaki ira ena kotafainala ni Rugby League World Cup ena mua ni macawa qo.
Rau na dolava tiko o Australia kei Lepanoni na kotafainala ena 7:30am ena Sigatabu,Igiladi rau na sota kei PNG ena 2:30am Sigatabu, tarava o Vodafone Fiji Bati kei Nz ena 7:30am ena Sigatabu.
Na i otioti ni kotafainala erau na sota kina o Tonga kei Samoa ena 2:30am mataka ni Moniti.
Na timi ena qaqa ena nodrau sota o Australia kei Lepanoni ena sota kei na timi ka na qaqa ena nodrau sota o Vodafone Fiji Bati kei Nz.
Kena i tukutuku matata vakarorogo tikoga mai ena Vitifm 92.2FM/92.6FM/92.0FM


text:
WASE 79
Vuna ena Yaco Kina na Veivakarusai
-
KA E VULICI MAI NA RUA NA ITUVAKI VAKALOLOMA
-
VAKABULAI ENA SIGA NI VAKACECEGU NA YALEWA LOKILOKI
E levu na sala sa vukei ira kina na lewenivanua o Jisu mera vakasamataka nodra veiwekani kei na Kalou. A basika e dua tale na ituvaki va qori ni veivosaki tiko kei ira na lewenivanua ena yasa ni nona vale e dua na Farisi.
Era vakamacalataka sara eso e dua na ituvaki vakaloloma a yaco. Qori nodra “wakia vata [na Kovana ni Roma o Ponitio] Pailato na nodra dra na kai Kalili kei na nodra isoro.” (Luke 13:1) Cava na ibalebale ni nodra vosa?
De dua era mate na kai Kalili qo nira kudruvaka na vica na udolu na Jiu nona vakayagataka o Pailato na ilavo ni valenisoro me tara kina na salasala ni wai e Jerusalemi. Ratou rairai vakadonuya na vakailesilesi ni valenisoro na ilavo e vakayagataka o Pailato. Era rairai nanuma na talanoa tiko vei Jisu nira sotava na ka vakaloloma na kai Kalili ena vuku ni nodra ivakarau ca. Ia e sega ni va qori na nanuma i Jisu.
E taroga: “Vakacava, oni nanuma ni ca sara nodra ivalavala ca na kai Kalili ya vei ira na vo ni kai Kalili, nira sotava na ka vakaloloma qo?” E tukuna o Jisu ni sega ni dina ya. Ia e vakayagataka na ituvaki a yaco me vakasalataki ira kina na Jiu: “Ke oni sega ni veivutuni, oni na vakarusai kece tale ga.” (Luke 13:2, 3) E cavuta tale o Jisu e dua na ka vakaloloma e rairai se qai yaco oti ga, qai rairai sema ina tara ni salasala ni wai sa cavuti oti. E taroga:
“O ira na le 18 e baleti ira na valececere mai Sailoama, ra mani mate kina. Oni nanuma ni levu cake nodra ivalavala ca ni vakatauvatani kei ira na uabula kece e Jerusalemi?” (Luke 13:4) Era rairai nanuma na ilala levu nira mate na le 18 ena vuku ni nodra ivakarau ca. E vakacala tale nodra nanuma o Jisu ni kila e rairai vakavuna na ka vakaloloma qori ‘na gauna kei na ka tawanamaki e dau yaco.’ (Dauvunau 9:11) E dodonu mera kauai na lewenivanua ena ka e yaco ya. E kaya o Jisu: “Ke oni sega ni veivutuni, oni na vakarusai tale ga va ya.” (Luke 13:5) Na cava e vakabibitaka kina qori o Jisu?
E vakavotuya na vuna o Jisu ena dua na vosa vakatautauvata: “E dua na tagane e tei tu ena nona loganivaini e dua na vunilolo, mani lai vaqara eso na vuana, ia e sega ni kunea e dua. E qai kaya vua na dausamaki loganivaini, ‘Sa tolu na yabaki noqu mai vaqara vuanilolo ena vunilolo qo, ia au sega ni kunea e dua. Taya laivi! Na cava e vakamaumautaki qele tiko kina?’ E kaya na dausamaki loganivaini, ‘Kemuni na Turaga, laiva mada me dua tale na yabaki, meu cukita wavoki, meu vakamaniwataka tale ga. Ke mani vua, e daumaka, ia ke sega ni taya laivi.’”—Luke 13:6-9.
Sa sivia e tolu na yabaki na nona saga voli o Jisu me vukei ira na Jiu mera bucina na vakabauta. Ia e le vica ga era sa tisaipeli, e rawa ni tukuni nira vua ni nona cakacaka. Sa qai gumatua sara ena ikava ni yabaki ni nona cakacaka vakaitalatala. E vaka sara ga e cukita wavoki qai vakamaniwataka na vunilolo, oya nona vunau kei na nona veivakavulici e Jutia kei Peria. Cava e yaco kina? Era veiciqomi ga eso na Jiu. Ni sega ni via veivutuni na matanitu taucoko, sa waraka ga na veivakarusai.
Sega ni dede, e laurai tale nodra sega ni kauai e levu ena nona veivakavulici tiko o Jisu ena Luke 13:12) E tarai koya o Jisu, mani tucake vakadodonu na yalewa ena gauna vata ya qai vakacaucautaka na Kalou.valenilotu ena dua na Siga ni Vakacecegu. E raica e kea e dua na yalewa e vakavuna na timoni nona vakalairoro voli me 18 na yabaki. E tukuna vakayalololoma vua o Jisu: “Noqu lewa, o sa vakabulai mai na nomu malumalumu.” (
Dua na ka nona cudru na ivakatawa ni valenilotu, e kaya: “E ono na siga ni cakacaka, ni lako mai ena dua vei ira na siga qori moni mai vakabulai, me kua ga ena Siga ni Vakacecegu.” (Luke 13:14) E vakabauta na ivakatawa ni tu vei Jisu na kaukaua me veivakabulai, ia e cudruvi ira na lewenivanua nira gole yani mera lai vakabulai ena Siga ni Vakacecegu! E sauma vakamatata o Jisu: “Ni dauveivakaisini, oni sega beka ni dau sereka ena Siga ni Vakacecegu nomuni bulumakau kei na asa mai na kena vale moni lai vagunuva? E sega beka ni kena gauna vua na yalewa qo, na luvei Eparama, a vesuka tu o Setani me 18 na yabaki, me sereki kina mai na ivesu qo ena Siga ni Vakacecegu?”—Luke 13:15, 16.
Era madua sara ga na dauveitusaqati, ia era marautaka na ilala levu na veika lagilagi e cakava tiko o Jisu. Ena nona tiko voli qo e Jutia o Jisu, e tokaruataka kina e rua na vosa vakatautauvata vakaparofisai me baleta na Matanitu ni Kalou, a cavuta mai waqa ena dua na gauna ena Wasa o Kalili.—Maciu 13:31-33; Luke 13:18-21.


text:
NAMAKA ENA MACAWA MAI QO NA 15TH FIJI BITTER WAIRIKI 7S CARNIVAL.
Written by Rosena Volavola on November 17, 2022
E 48 na timi ni turaga , ka 24 na i tabagone , kei na 12 na timi ni marama ,era na vakaitavi tiko ena sotasota ni ka 15 ni Fiji Bitter Wairiki 7s Carnival ena macawa mai qo.
E rauta ni $50,000 na udolu , ena wase tiko vei ira na qaqa ena qito rakavi lewe ya vitu , qito Volleyball, Netball kei na Soccer, $10,000 na udolu ena votai vei koya ena qaqa ena kena valataki na bilo vei ira na timi ni tagane, $1,500 , vei ira na timi ni marama kei na $3,000 na udolu , vei ira na U18 kei na U21 ena i vatavata oya.
E na sotasota ni Netball , e 16 taucoko na timi ni marama, era na veitau taka tiko na i cocovi ni $2,000 na udolu , ka $1,500 ena veicurumaki ni timi ena qito Netball.
Ia, na sotasota ni Volleyball , era na veitautaka tiko nai cocovi i lavo e $3,000, e 12 na timi ni marama era na qaqa , e na soli vua ni rauta ni $1,500 na i cocovi , vaka talega kina na qito Soccer ena lewe ya 10, ena i cocovi vakarautaki e $1,000.
Na sotasota ni 15th Fiji Bitter Wairiki 7s Carnival, ena tekivutaki tiko yani ena siga Lotulevu , ka vakacavari tiko yani ena siga Vakarauwai ena macawa mai qo.
VITIFM 92.FM/92.2FM/92.6FM
E KAMICA QAI KACHII!!!
SOURCE: fijivillage.


text:
TARO 19
Na Cava e Lewe ni iVolatabu?
IVOLATABU VAKAIPERIU (“VEIYALAYALATI MAKAWA”)
PENITATUKI (5 NA IVOLA):
Vakatekivu, Lako Yani, Vunau ni Soro, Tiko Voli Mai na Lekutu, Vakarua
Buli na vuravura ina tauyavu ni matanitu makawa o Isireli
IVOLA NI VEIGAUNA (12 NA IVOLA):
Josua, Dauveilewai, Ruci
Curuma o Isireli na Vanua Yalataki kei na ka e yaco tarava
1 kei na 2 Samuela, 1 kei na 2 Tui, 1 kei na 2 Veigauna
Tukutuku me baleta na matanitu o Isireli me yacova ni vakarusai o Jerusalemi
Esera, Niemaia, Esiteri
Kedra itukutuku na Jiu nira sereki mai na veivakabobulataki e Papiloni
IVOLA NI SEREKALI (5 NA IVOLA):
Jope, Same, Vosa Vakaibalebale, Dauvunau, Sere i Solomoni
Vosa ni vuku kei na sere
IVOLA VAKAPAROFISAI (17 NA IVOLA):
Aisea, Jeremaia, Lele i Jeremaia, Isikeli, Taniela, Osea, Joeli, Emosi, Opetaia, Jona, Maika, Neumi, Apakuki, Sefanaia, Akeai, Sakaraia, Malakai
Parofisai me baleti ira na dauveiqaravi ni Kalou
IVOLATABU VAKIRISI VAKARISITO (“VEIYALAYALATI VOU”)
NA KOSIPELI (4 NA IVOLA)
Maciu, Marika, Luke, Joni
iTukutuku ni bula i Jisu, nona cakacaka vakaitalatala
NODRA CAKACAKA NA YAPOSITOLO (1 NA IVOLA):
Tauyavu ni ivavakoso vaKarisito kei na cakacaka vakaulotu
IVOLA (21 NA IVOLA):
Roma, 1 kei na 2 Korinica, Kalatia, Efeso, Filipai, Kolosa, 1 kei na 2 Cesalonaika
iVola ina vica na ivavakoso vaKarisito
1 kei na 2 Timoci, Taito, Filimoni
iVola vei ira yadua na lotu vaKarisito
Iperiu, Jemesa, 1 kei na 2 Pita, 1, 2, kei na 3 Joni, Juta
iVola vei ira na lotu vaKarisito
VAKATAKILA (1 NA IVOLA):
Veitaravi ni raivotu vakaparofisai e vakatakilai vua na yapositolo o Joni


text:
I SEVU NI GAUNA ME VAKAITAVI NA TIMI NI MARAMA ENA MATAIVALU NA RAKAVI KI VANUATANI.
Written by Maria Solomone on September 29, 2022
Era mai cabora na nodra i tatau na goneyalewa mai delainabua ena noa,timi ni marama ena mataivalu ni noda vanua vua na noda Peresitedi.
Timi ni marama ni noda mataivalu:pc-fijigovernmentpage
Qo e sotasota ni Vuravura vei ira na marama ena mataivalu ena rakavi,ka kena i sevu ni gauna me ra vaka itavi kina na marama ena mataivalu ni noda vanua.Sotasota qo e dau vakamuria na gauna ni sotasota ni vuravura vei ira na marama ena noda timi ni Vanua.
Varau vinaka noda timi ni marama ena mataivalu:pc-Coach-Isireli Ledua
Eratou lewe 27 taucoko na goneyalewa lewe ni timi,ka kena dau ni veivakatavulici o Isireli Ledua head coach,Usa Mataki-Forward Coach,Manueli Gade-Backline coach,Naivalu-Trainer kei Ana Vuniwaqa na manidia.
Na sotasota qo e okati kina na timi ni marama ni mataivalu mai NZ ,Ositerelia,UK,Viti,Varanise,Vanuatu kei Tonga.
Erua ga na tobu ena sotasota,o Viti e toka ena tobu 2 kei Ositerelia kei UK,ia na tobu 1 e lewena na timi ni  NZ ,Varanise,Tonga kei Vanuatu.
O ratou na i matai ni Va na timi eratou na gole cake ki na semi fainala.
E namaki me sa na biubiu tiko na timi ena Moniti.
source:Isireli Ledua(Coach)
Sema tiko ga mai ena VITIFM.